
Samo smjelo i. odvajžno! 


Nastale su promjene u uredni- 
štvu. Dosadanji urednik g. profesor 
Petar Grgec se zahvalio na uredni- 


štvu. On je uz neizmjerne napore 


oko izlaženja lista, imao još svo- 
jih profesorskih dužnosti, i žrtvo- 
vao je rado svoje slobodno vrije- 
me za »Seljačku Omladinu«, koja 
mu je prirasla srcu. Kad mi je pre- 
davao neke rukopise i građu, go- 


vorio je s mnogo ljubavi o svojim. 


suradnicima, od kojih se teško o- 
praštao. Živio je s njihovim sastav- 


cima, i makar je mnogo morao. 
sam prepisivati, hvalio ih je kao. 


talente itd. Vidjelo se iz razgovo- 
ra da je ljubio selo, da je iz lju- 
bavi do sela i njegove omladine 
žrtvovao vrlo mnogo. Nije bilo la- 
ko uz velike zapreke izdati sedam 
brojeva, koji su bili puni vrlo ra- 
zličite, korisne i zanimljive građe. 


G. Grgec je dao »Seljačkoj Omla- 


dini« smjer kojim da ide, zacrtao 
joj je smjer. 

G. Grgecu zato duguje »Seljačka 
Omladina« mnogo zahvalnosti, i pre- 
poruča mu se da je ne zaboravi 
svojim savjetima i suradnjom, a 
nastojat će da mu se oduži na taj 
način, da će ići putem koji je on 
zacrtao. Hvala mu na trudu. 

Ako se želimo g. Grgecu odužiti 
za sve što je on načinio za nas, 
moramo svi nastojati da »Seljačka 
Omladina« izlazi, bez ikakvih zasto- 
ja, i da bude puna zanimljivih čla- 
naka. Prema tome neka shvate 
ozbiljno svoju dužnost i pretplatni- 
ci a i suradnici. 

Često puta nam upadaju u oči po 
raznim novinama, časopisima i li- 
stovima one stare poznate rečeni- 
nice: Šaljite pretplatu. Pretplatnici, 


izvršujte svoju dužnost, itd. i već 


smo ih siti, postali smo gluhi i sli- 


jepi prema njima, i izgledaju nam | 


kao nakaze u listu. Bilo bi vrlo li- 
jepo da ih ne vidimo, i uopće uklo- 
nimo iz »Seljačke Omladine«, jer 
kvare ljepotu listu. Tako je. Smje- 
. sta neka se ukinu, čim svaki poje- 
dinac napiše te riječi u svoje srce 
i ispuni dužnost. 

Zašto se moraju stavljati u listo- 
ve te dosadne riječi? Zato, jer lju- 
di ne plaćaju pretplatu. A zašto ne 


plaćaju? Nastaje malo teže pitanje. 
Jedni zato, jer doista u ono vrijeme 
kad bi morali poslati pretplatu ne- 
maju novaca. No, oni će poslati čim 
dođu do njih. Neka posude, jer će 
jednom svejedno morati da plate, 
pa neka se riješe te brige. Drugi, 
slati, ali ih zavađa ono: »Ima vre- 
mena, poslat ću drugi puta.« Od 
ove rečenice je uništeno najviše li- 
stova. Nemarom. Uprava mora pla- 
titi tiskari, novaca nema, jer nije: 
dobila pretplatu, i list mora pre- 
stati. Tako se dogodilo prošle go- 
dine. Da se to ne ponovi, svaki ne- 
ka duboko shvati svoju dužnost, 
riješi se je čim prije. Time ne samo 
da će izvršiti dužnost, nego će 
i pomoći samome listu, da će se 
moći usavršiti. Biti će u njemu vi- 
še slika, biti će finiji papir itd. Na 
takav bi način došlo hrvatsko ka- 
toličko selo i njegova omladina do: 
svoga lista, i ne bi ništa zaostajala 
za glasilom na pr. francuske kato- 
ličke seljačke omladine. 


U svakom mjestu neka bude jedan 
povjerenik, kojemu će ostali pret- 
platnici pretplatu uplatiti za list ion 
će tu ukupnu svotu poslati Upravi li-: 
sta. Tko ne može platiti za cijelu 
godinu odjednom, ako mu je svota 
od 24 din prevelika, neka plati naj- 


"prije polovinu (12 din) ili čak če-. 


tvrtinu (6 din), a drugo će kasnije 
poslati, ali opet na vrijeme. Zar ni- 
je užitak, kad u nedjelju čitaju že- 
ne svoje listove, muževi svoje, a 
onda mladići i djevojke izvade svoje 


i čitaju? »Seljačka Omladina« će 


biti vama na ponos, ali taj Vaš po- 

nos će prestati da vas veseli, ako 
ne izvršite svoju pretplatničku du- 
žnost, jer jednoga dana više ne će 
doći. Treba htjeti, i sve ide! Ići će 
i to! 


Uredništvo se obraća i na sura- 
dnike. Neka se jave stari umjetnici 
pera, stari saradnici i neka nam po- 
šalju suradnju. Uvijek će u »Se- 
ljačku Omladinu« najlakše i naj- 
prije ući ona suradnja, koja dođe 
sa sela. Tebi, omladino, dajemo 
prednost, zato pero u ruke! Samo 
smjelo i odvažno! 


Novi urednik 


SELJAČKA OMLADINA 


ČASOPIS ZA VJERSKI, PROSVJETNI I SOCIJALNI ŽIVOT I RAD 
HRVATSKE SELJAČKE KATOLIČKE OMLADINE 

Nema ga više... 
= Usnuo je veliki Papa — kormilar Petrove lađe. 

I baš sada, kad su se najviše uzburkale ljudske duše, kad 
su pravda, poštenje i ljubav lancima sebičnosti okovani. 

Kad se razni pokreti narivavahu čovječanstvu, samo da se 
odstrani pokret, kojeg je Sin Božji pokrenuo — Ljubavlju vla- 
daj — Ljubavlju slušaj. 


On, pio XI. s Petrove stolice, neustrašivo je zaviknuo preko . 


svojih poslanica — Enciklika, svima. I onima, što su visoko nad 
drugima i onima što su nisko: Natrag k Bogu! — Natrag ka Kri- 
stu! — Natrag k vjeri! 

Usnuli Oče! Tako si ljubio mladež, te je izgledalo, da pose- 
bno za nju bije tvoje očinsko srce. 

Ti si pozvao nas svjetovnjake, sve bez razlike, da čuvamo, 
da branimo, da širimo mir Kristov u Kraljevstvu Kristovu. 

Neposlušno stado tvoje, i prkosno i sebično i oholo i zlobno, 
zatvaralo je uši svoje, samo da ne čuje glas tvoj — zapovjed 
tvoju. 

A ti si zabrinuto zavapio Bogu: Oče, oprosti im, ne znadu 
što čine. ' 

Veliki pokreti krivih nauka dizali su šake i škripali zubi- 
ma na Rim, na Tebe, jer si zamjenik Krista, jer im je Krist 
previsoko. 

A Ti si očinskim srcem uvijek odgovorio: Oče, oprosti im 
jer ne znadu što čine! 

I vlastito stado tvoje, često se dizalo na Tebe: u Boga vje- 
rujemo, ali Papu ne trebamo. Jer je Papa od Petra, a Petar od 
Krista. 

Ti si i ovima odgovorio: Oče, oprosti im, jer ne znadu što 
čine! 

Nezaboravni naš Oče! Dostojno si vladao Crkvom Božjom 
i za to Ti ostade dostojna uspomena u srcima našim. 

U Ime si Kristovo vladao u Kraljevstvu njegovom. 

U Kraljevstvu Kristovu neka oipočine duša Tvoja! 


MATO KIŠ 


Ulmo je veđiki Papa! 


Tužno su zaplakala zvona 10. veljače o. g. po čitavom svi- 
jetu i javila su žalosnu vijest, da je umro Sveti Otac Papa Pio 
XI., da je umro neustrašivi Kapetan Kristove lađe, koji je se- 
damnaest godina upravljao mudro njome i ona je plivala visoko 
nad uzbibanim valovima burne sadašnjice. 


Katoličkoj duši bila je ta vijest gorka, odjeknula je snaž 
njome i rodila se u njoj misao, iz koje je nastala molitva: »Bo- 


že, neka mu dočeka veliku dušu blažena luka Tvoga smirenja«... 


Blagopokojni Sveti Otac rodio se god. 1857. 31. svibnja u 
talijanskom mjestancu Desiu blizu grada Monze, u nadbiskupiji 
milanskoj od obrtničke obitelji. Djetinjstvo je sproveo u svom 
rodnom mjestu, a jer je vrlo rano pokazao veliku ljubav za knji- 
gei naklonost prema svećeničkom zvanju otišao je pomoću svo- 
ga strica Damjana Ratti, koji je bio također svećenik, u sjemeni- 
šte gdje je uvijek bio među najboljim učenicima i svršio gimna- 
zijske nauke s odličnim uspjehom. Poslije svršene gimnazije oti- 
šao je na bogoslovske nauke u Milano, a kasnije u Rim. I za 
vrijeme tih nauka se odlikovao uzornim vladanjem i marljivo- 
šću. Za svećenika je bio zaređen u samom Rimu, u Lateranskoj 
bazilici 20. prosinca 1879. Poslije zaređenja nastavio je nauke 
i postigao trostruki doktorat i to: iz bogoslovlja, kanonskog pra- 
va i filozofije. Kao mladi svećenik želio je raditi među narodom. 
i došao je u svoju rodnu nadbiskupiju i postao dušobrižnik. No 
kako je bio poznat kao mudar čovjek pozvali su ga u Milano 
1 postao je profesor bogoslovije, a malo iza toga pozvan je kao 
učenjak u znamenitu milansku knjižnicu, i tu je on radio na 
znanstvenom polju marljiv kao pčela 24 godine. Konačno je po- 
stao i pretstojnik te knjižnice, što je vrlo velika čast, i koja se 
podjeljuje samo vrlo mudrim ljudima. Ali niti u ovo vrijeme 
sticanja znanja nije zaboravio svoje svećeničko zvanje, nego 

je bio duhovnik utamničenika, kojima je nosio duhovne okrepe 
i pobude, vodio je brigu oko malih dimnjačara, a bio je i du- 
hovnik časnih sestara Naše Gospe. 

Godine 1911. pozvan je u Rim, i već god 1914. imenovan je 
prefektom Apostolske biblioteke Vatikanske, što je značilo, da 
je već nadaleko poznat kao učenjak. 

Ahil Ratti (tako se zvao prije Pio XI.) postao je nekako po- 
četkom svjetskog rata kanonikom sv. Petra i bio u onim teškim 
danima desna ruka tadanjem Papi Benediktu XV. Benediktu 
XV. se sažalila raskomadana Poljska i on pošalje onamo Msgra 
Ahila Rattija, da uspostavi opet stare veze između Poljske i Sve- 
te Stolice. Ahil Ratti je postao Nuncij Poljske i primio je tamo 
biskupsko posvećenje. Naučio je poljski i zagrijao se za Slave- 
ne. Obilazio je poljske gradove i sela. 

U dane kada je komunizam iz susjedne Rusije htio pre- 
plaviti Poljsku, ostao je Ahil Ratti neustrašiv kad su mnogi 
drugi diplomati pobjegli u sredini same provale i poticao je polj- 
ski narod na ustrajnost, i tako je postao miljenik poljskog naroda. 

Godine 1921., kad je boljševička pogibao prošla, vratio se 
u Rim i imenovan je za svoje zasluge u Poljskoj za nadbiskupa 
u Milanu, a malo zatim imenovan je kardinalom. 


Koncem siječnja 1922. mora putovati iz Milana u Rim, jer 
je. umro Benedikt XV. Ostavio je Milano — i nikada se više 
nije vratio natrag, jer je bio izabran za Papu. Izabrao je ime 
Pio, što označuje mir. Mir mu je bila draga riječ, i za mir je 
radio kroz cijeli svoj život, i već u prvoj svojoj enciklici »Ubi 
arcano .. .« kaže: Mir Kristov u kraljevstvu Kristovu«. No i Nje- 
gove zadnje riječi su bile: »Mir, mir, o Isuse!« A što je više po- 
trebno u nemirne dane od mira? Uvidio je posljedice rata i znao 
je kakve rane ostavlja na čovječanstvu nemir i pokolj. Zato je 
on radio za mir čovječanstva kao najveće skupine, a i za mir 
manjih skupina kao što su države, narodi i konačno obitelji, pa 
je izdao redom enciklike o prepagandi mira u svijetu, o rješe- 
nju socijalnog pitanja i o braku i mnoge druge. Osuđuje sve 
one, koji svojim naziranjem ruše mir u svijetu. Oborio se na 
komunizam, rasizam, a najžešće je osudio bezdušni kapitalizam. 

Pokrenuo je u najernije dane Rusije akciju, koja je sakup- 
ljala pomoć za taj nesretan narod, i odredio je, da se po čita- 
vom svijetu moli za spas i mir Rusije. 

Za vrijeme svoga vladanja sklopio je s ovim državama ugo- 
vor ili konkordat: Letonskom, Bavarskom, Poljskom, Francu- 
skom, Litvom, Rumunjskom, Portugalom, Pruskom, Badenom, 
Njemačkom, Ausirijom i s Jugoslavijom. 

Nastojao je svim silama da sprijatelji Istok sa Zapadom i 
uputio je Istoku tri enciklike. Osnovao je u Rimu kolegij Rus- 
sicum, gdje se goji istočno bogoslužje. Želio je i nastojao »da 
svi jedno budu.« 

Blagopokojnik bio je veliki čovjek i veliki Papa. Kao čo- 
vjek imao je srca do zapostavljenih, a kao Papa širio je Kra- 
ljevstvo Kristovo na zemlji. On je raširio Katoličku Akciju po - 
cijelom svijetu. Pozvao je sve vjernike na suradnju i u pomoć 
svećenstvu. I 

Uz sve ove zasluge, načinio je mnogo i za proširenje kra- 
ljevstva Božjega među poganima, pa se može mirno nazvati: 
Papom mira, Katoličke Akcije i katoličkih misija. Velika nje- 
gova djela učinila su ga velikim. 


SLAVA VELIKOM PAPI! 
VINKO KOS 


Svijetlom stazom 


Kao katolici pozvani smo da radimo, da djelujemo svuda i 
svagdje. Da djelujemo najprije onda kada nas pozovu, a onda 
i tamo, gdje sami osjetimo da smo potrebni. Po tom naš život 
mora da bude samo rad. Raditi, savjesno ispunjavati sve svoje 
dužnosti i napokon istrošiti se u ispunjavanju dužnosti prema 
Bogu i bližnjemu, neka nam bude načelo života. 

Mnogi će se pitati, kakav treba da bude taj naš rad? Eto, 
taj rad neka bude prodahnut Kristovom ljubavlju — a mi sa- 
mi moramo nastojati oko toga da budemo prodahnuti Kristo- 
vim idejama i načelima, moramo nastojati da Krist djeluje u 
nama i po nama. A kad imamo Njega u svojoj sredini, onda za 
nas nije više težak zakon ljubavi. Krist će nas učiti živjeti ži- 
votom istine i svijeta — a nama više ne će biti teško da ljubi- 
mo sve i svakoga ljubavlju Kristovom i da činimo dobro svagdje 
kud zađemo. i 

Po Kristu ćemo izgraditi svoj ja, On će nas učiti svakoj ' 
karakternosti. Na taj način mi ćemo se izgrađivati, samo treba 
mnogo volje i ljubavi. A sve se u životu može, samo ako je volja 
jaka. Jest, mi hoćemo Krista za vladara naših srdaca, hoćemo 
ga u naše obitelji, u naša sela, gradove — hoćemo da duh Nje- 
gove vjere odjekne po svim domovima i mjestima naše drage 
domovine. A mi, budemo li nastojali oko toga, možemo vedro . 
gledati u budućnost, jer će naš hrvatski narod imati u svojoj sre- 
dini grupu požrtvovnih bića — koja će nastojati oko obnove u 
Kristu. M. H. 


Da je grad za dinar, kad dinara nije, zaludu je. 
Mrtav je; a za novce da čuje, skočio bi. 

Kućni je prag najveća planina. ž 

Godište velika usta ima. 


ljubav u liudskom životu 


»Deus charitas est, et qui manet in charitate in Deo manet, 

et Deus in eo. — Bog je ljubav, i tko živi u ljubavi, u Bogu živi 
"i Bog u njemu.« 

Postoji jedna ljubav, ljubav vječna i silna, ljubav, koja je 
stvorila svijet i život, ljubav koja je vječno povezala sve stvo- 
rove, sva bića, ljubav koja je jedina u mogućnosti da 
spasava i spasi cio svijet. Postoji jedna nesebična božanska lju- 
bav, koja je bila u stanju samoga Božjeg Sina dovesti na Kal- 
variju. 

Ze je takva veličina, toliko savršenstvo, da o njoj i Plu- 
tark već kaže: »Ljubav nas uči svakoj vrlini«, — a sam veliki 
sv. Franjo Asiški kliče u zanosu: »Bog je ljubav!« I kao što je 
Bog neizmjeran, tako je i ljubav neizmjerna prema nauci 
Duns Skota, koji kaže, da je Bog u svojoj biti ljubav. 

Ljudski razum ne može pojmiti svu veličinu, kao ni samu 
bit ljubavi, baš radi njezine neizmjernosti s jedne, i svoje ogra- 
ničenosti s druge strane. . i 

Ipak je u ljudskoj duši usađena klica božanske ljubavi, koja 


se razvija već u djetetu u kojem razum već dočarava predmet 


te ljubavi. RAT 

Ljubav sama, ona je jedna i vječna, neizmjerna, ali čovjek 
joj ipak postavlja granice i dijeli je u više vrsta, jer je ne može 
u cjelini obujmiti. Ona ljubav, koju čovjek posjeduje, jest samo: 
iskra velikoga plamena Božje ljubavi, a sve vrste, na koje ju je 
čovjek po svojoj prirodi razdijelio, a razumom upoznao tu diobu, 
mogle bi, a i morale bi biti samo znakovi prave vječne ljubavi, 
koja se postizava istom u vrhunaravnom životu. Pu: 

Ljubav je sastavni dio čovječjeg bića, ona je nešto, što se 
može jedino opažati i proživljavati, te na temelju toga doći do 
stanovitih zaključaka o njoj samoj. Zakon ljubavi je vječan, jer 
je iz vječnog izvora nikao. A budući da je vječan i iz vječnog 
izvora nikao, a vječni izvor je Bog, taj zakon je jedini koji u 
cjelini može i mora zadovoljiti srce čovječje i dati mu nove sna- 
ge i novu sreću, kao što pjeva Fra G. Bujas: 


»Plam božanske ljubavi rasplamsa me svega. 
Sjaj mističnog svitanja progna sjene mraka. 
Srce se zabijelilo kao gruda snijega. 

Odvažna je, srčana, čvrsta volja jaka.« 


U pogledu ljubavi dao nam je savršen pravac Krist, kada 
je rekao: »Ljubi Gospodina Boga svoga svim srcem svojim i 
svom dušom svojom, više nego sebe, a bližnjega svoga kao sa- 
ma sebe.« : Koka 

Jasno je i razumljivo, da je u ovom životu najsavršenija. 
ona ljubav, čiji je predmet najsavršenije biće, a to je ljubav 

prema Bogu. Druga ljubav bila bi ljubav prema samome sebi, 
što je sasvim razumljivo. Ako moramo ljubiti bližnjega kao 
sama sebe, moramo u prvom redu ljubiti sebe, e da uzmognemo 
u cjelini zadovoljiti Božanskom zakonu. 

To je neoboriv zakon. 


Istina, najlakše čovjek ljubi sebe, jer je Providnost u svo- 
joj mudrosti to povezala s nagonom, ali i ovdje treba paziti, da 
ta ljubav prema sebi ne bude na štetu ljubavi prema bližnjemu. 


Ako sebe ljubimo, moramo za sebe činiti dobro i u duhov- 
nom i tjelesnom pogledu, a budući da bližnjega moramo ljubiti 
kao i sebe, slijedi zaključak, da moramo i bližnjemu dobro že- 
liti i činiti. 

U životu od kolijevke do groba dolazimo, prema vremen- 
skim razdobljima, u tjesnije odnose s pojedinim osobama, i na 
taj način daje nam se mogućnost, da zakonu ljubavi više udo- 
voljavamo prema tim osobama, nego li prema ostalim. 


Već kod malenog djeteta, prije nego li je razum počeo na 
vidan način djelovati, ljubav počima sa svojim djelovanjem. 
Kad mu se približuje majka, a gdjekad i otac, ono širi ručice, 
u očima mu se odrazuje beskrajna sreća, a na usnama blažen 
smiješak. I kasnije kad već nastupa djelovanje razuma u dječjoj 
dobi, njegova ljubav je zasađena u njegovim roditeljima kao 
njemu krvno najbližim bićima. Ono tada ljubi sva živa bića ne- 
kom sretnom ljubavi, ono uz svoje roditelje ljubi sve stvorove, 
ali uvijek na prvo mjesto postavlja svoje najbliže. 

Zatim dolaze dani, kada se u dječaku, ili djevočici bude 
neki novi osjećaji, koji ga napunjaju nemirom. U dubini duše 
mladić, ili djevojka osjeća prazninu, prazninu koju mora nečim 
ispuniti. 

Tada mladić, već po svojoj prirodi tvrd i krepak, traži neko 
nježno biće, koje bi ga razumjelo, koje bi ga ljubilo, i koje bi 
on ljubio, a djevojka, nježna i slaba, kod koje ne vlada snaga 
mišica, nego srce, traži snažno biće, koje bi je uzelo pod svoje 
okrilje, koje bi je ljubilo, i koje bi ona ljubila. 

Ovu pojavu, na vrlo lijep način, spominje pjesnik K. Kreml: 

»O kak je žmehko biti sam 
bez jednog, ki bi te razme.. .« 


Ta činjenica dokazuje, da se kod mladića, kao i kod djevoj- 
ke, u tom času javlja, u prvom redu problem, odnosno potreba 
ljubavi. t 

Danas, u vremenu t. zv. »modernizma« i »naprednjaštva«, 
apostoli tog »modernizma« idu za tim, da istrgnu iz duša omla- 
dine taj najuzvišeniji osjećaj, hoće istrgnuti iz srdaca omladi- 
ne ljubav, da je nadomjeste udovoljenjem strasti, koju su u 
svom potamnjelom razumu, nazvali također ljubavlju, i na taj 
nači, iskvarili najsvijetliju i najsvetiju pojavu u našem životu. 

Moramo sa žalošću priznati, da je danas veći dio omladine 
zadojen tim krivim duhom t. zv. modernista. 

Mi smo pozvani, da, kao pioniri Katoličke Akcije, povedemo 
snažnu borbu protiv širenja tog otrova među omladinom. 

Zar želimo, umjesto sretne omladine, zadojene idealizmom 
u svakom momentu života, novi naraštaj omladinske truleži? — 
Ili želimo, da naša omladina pada u blato, u kojem će se valjati 
kroz cio život? 

Zar ne čujemo one bolne Sudetine stihove: 


»Majko, ja više nisam ono dobro dijete, 
što je s tobom znalo molit kraj kamina, 
u večeri kasne, dok su s violina 

jecali akordi ljubavi i sjete.« 


Ta već u samim tim stihovima nalazi se sva bol i žalosna 
sudbina pale omladine. Sasvim drugačije zvuče stihovi idealnog 
mladića u Kosovoj pjesmi »Zvezdica«. 

»Tvrd je život, 
ali je lep 
ljubav ga kiti, 
ljubav ga sladi.. .« 
Ili u Sudenčićevoj: 
»Uzmi srce ovo, 
Predvoj ga na dvije pole: 
Samo ćeš u njem gole * 
Ljubavi gnijezdo nać.« 


Ili na drugom mjestu: 

»Nek se pamti kako ljubavima 
Pjesnik se u naručje dava: 

A čuvao vrlinama cijenu: 

Bez čeg ljubav nije ljubav prava.« 

Moramo cijeniti i gojiti ljubav, čistu ljubav, koja će biti do- 
stojan odraz velike vječne ljubavi, koja se postizava istom u 
vrhunaravnom životu. 

Odbacujemo iskrivljivanje one velike tajne, koju je Provid- 
nost ustanovila u svrhu stvaranja novih pokoljenja. Hoćemo či- 
stu idealnu omladinu, koja će zadojena idejom ljubavi, koju je 
Krist donio na ovaj svijet, spremati se, da dostojno udovoljuje 
drugoj zadaći kad joj za to dođe vrijeme. 

Ta i sam Tolstoj, veliki ruski pisac, s kojim se u svemu ne 
možemo složiti, dolazi u svojoj filozofiji, popraćenoj životnim 
iskustvom, do zaključka: »Uzdržljivost je neophodni uvjet čo- 
vječjeg dostojanstva u vanbračnom stanju.« 

U braku već nastupa nova ljubav, koja nužno proizlazi iz 


one ljubavi prije braka. Ta ljubav ujedno mnogo više traži. Ta ' 


ljubav već traži uzajamne žrtve, koje se lako podnose, kada 

već dolazi kao plod ljubavi dvaju sretnih bića novo pokoljenje, 
koje postaje zajednički predmet idealne roditeljske ljubavi. 

I tim časom dolazi nova karika u lancu ljubavi, koji ima 
svoj početak u Stvoritelju, i prelazi preko prvog čovjeka na sva 
pokoljenja do današnjeg dana, dok se konačno ne završi opet u 
svom praiskonskom vječnom izvoru. 

Domagoj Ružičić 


Molitva onača 


Sa zlatnim jutrom molim Ti se, Gospode, 

i suncem što cvijeće u polju budi, 

jutarnjim zvonom što Ti molitve nosi, 

prije oranja, molim se, Gospode, da budu sretni ljudi. 
Pjevanje cvrčaka i pjevanje u visini ševa 

i dah što iz zemlje ko tamjan Tebi se diže, 


trava što niče, cvrčak i svemir Ti pjeva: 
Gospode, kako teško plug naš brazde niže... 


r 


Provo onanje 


A plod da zemljine kore bude što veći 

prikazujem Ti znoj sa čela na zemlju što pada 

i biserne kapi rose na cvijeću što ko zvijezde sjaju. 
Gospode! Pogledaj nam srca i okruni plodom znoj našega rada. 


Ne daj, da ikada svijetlo Tvoje dobrote u nama utrne. 
Daj da budemo ko zvonovi čvrsti i ublaži nam muku, 
brazde naše da oplode i dalje da služimo Tebi. 
Gospode! Pretvori u dragulje bore naših žuljevitih ruku. 


U Dugoj Resi IVO SOKAČ 


Sirotinjska drva 


Već mjesecima svaki dan pada kiša. Sva zemlja je raskva- 
šena. Potoci se razlijevaju po okolnim livadama i oranicama. 
Svuda samo blato, pa blato. Putevi, dvorišta, sve je to jedna 
kaljuža. ' ' 

»Još nikada nije bilo takvoga zla«, tuže se jedni. »A šta 
nije bilo. Ne sjećaš se lanjskog proljeća, preklanjske jeseni«, 
govore drugi. A kiša je padala svaki dan, blato bivalo sve veće. 
Jesen se približavala kraju. Počeo se javljati sjever. Nastala 
zima, sve se smrznulo. Ljudi se zavukli u kuće, da kod tople 
peći zaborave na jesenje jade. Jesenji su poslovi kako tako svr- 
šeni, pa je sada vrijeme. da jednom odahnu. Ali ne kao obično, 
iza jedne brige slijedila je druga. 

Kroz cijelu jesen nisu mogli ni pomisliti, da si dovezu drva, 
jedno zbog posla, a drugo zbog blata. A sada kad se blato pre- 
tvorilo u smrznute gromade, opet je nemoguće kud izaći. Zima 
je sve jača. Drvocepi su prazni. Što sad? Udri po šljivama i ja- 
bukama. . ' 

Ipak to nam se još nije dogodilo, govorili su sada svi je- 
dnodušno. Jedini spas bio bi svima snijeg, ali koliko je kiša prije 
padala, toliko se snijeg sada prilijepio negdje u visini. 

Napokon iznenada počele su padati bijele pahuljice i zapale 
do pet cm. visoko. I sad da vidiš trke po tom rutavom saoniku. 
Doznaka je ogrijevne pripadnosti obavljena. Svatko tko ima 
na čemu, žuri se da što prije izveze. A sirotinja? — čeka dok 
drugi svrše, da joj se tko smiluje. Ovaj voz, onaj voz, pa se ne 
će ni ona smrznuti. 

Tako misli i udovica Jela. Strpjet će se još dan, dva. Stisla 
se u hladnoj sobi uz mrzlu peć. Uz nju stiska se troje njene 
siročadi. 

— Mamo, daj naloži, zima je, govore drhćući. ' 

— Nemam čime. Strpite se, sutra ćemo i mi imati drva. 
Kum Luka je već podigao našu cedulju, a sutra će nam dovesti 
jedan voz, tješila ih je ona i privijala na svoje prozeble grudi. 

pa 


Šuma je oživjela. Na sve strane odjekuju udarci sjekira. 
Stabla padaju. I lugar je u šumi. Pazi, nadzire kako se siječe. 

— Gospon, gospon, zove ga Jakob, muž od četrdeset godina. 
Ne mogu nikako ustanoviti je li ovo moj broj. Izvolite kušati 
mojega vina, nudi Jakob lugara. On se malo »nećka«, a onda 
prihvati lagvu i »nategne« se dobro. 

— Čujte, gospon, Jakob će tiše, jesu li ovi brojevi dozna- 
čeni? ' 
Lugar pogleda stabla izvadi neku knjižicu: Broj: 1070— 
1085, doznačeni su, a ostali su imovinski. 

— Dobro, zadovoljno će Jakob. A kako mislite? 

— Kako! na pola. 

— A ne bi li bila trećina? put je težak. 

— A to ne, ako ne ćeš ti, naći ću drugoga. 

— No, no dobro, završi Jakob i prihvati se posla. 

Kad su izvezli drva oni koji imadu svoje blago, došao je 
red i na sirotinju. Kum Luka i još neki susjedi pošli da dovezu 
Jelina drva. 

E, e, ustavlja Luka konje, čini mi se da smo tu. Vadi ce- 
dulju i čita: 1070—1085 tu smo. Ovdje su ti brojevi. Stade ih 
tražiti, ali nađe samo panjeve. Svi od prvog do posljednjeg po- 
sječeni su. Što sad? zgledaju se međusobno. Ništa, natrag s 
praznim. 

Jela se međutim trudila da što bolje dočeka svoje dobro- 
činitelje. Za danas je posudila drva, da im može nešto pripra- 


viti, a sutra — sutra će se ražariti peć od njenih drva. Veselila' 


se Jela, promatrajući zadovoljno djecu, koja su se bezbrižno 
igrala u toploj sobi. A kad je malo poslije ugledala kuma, kako 
se s ostalima vraća bez drva i saznala šta je na stvari, sledila 
joj se krv u žilama. Već je danas vidjela, kako će se njena jadna 
djeca sutra stiskati uz nju. 

Radi nezasitne pohlepe mora da pati, da se kini i muči toli- 
ko siromašnih, slabih i nemoćnih. Nije li odvratna i gadna se- 
bičnost? Kada će to prestati? Onda kad budemo kulturniji i 
prosvećeniji, govorite mi. Da, istina, prosvjeta će tome učiniti 
kraj, ali samo ona prosvjeta koja oplemenjuje dušu i srce, koja 
stoji iznad materije. Jer imade prosvjete, koja napunja glavu, 
napreže mozak, a srce ostaje prazno, gore nego je prije bilo. 
Danas je vrijeme lučenja, odlučimo se dok nije kasno. 


Franjo Perinić, selj. mladić 


Ja sam Skomaš 


Ja sam Skomaš dušom, Protivnici naši 
Svakom ću da kažem, Nek se na nas ljute, 
Ne plašim se prijetnje Oni Skomu ne će 
Niti ću da lažem. Zatvoriti pute. 


Praćen živom vjerom Ja sam Skomaš dušom 
Ja se borit znam, I bit ću dovijeka, 

Za pobjedu pravde Jer sam svijestan sada, 
Radim svaki dan. Što me poslije čeka. 


Ja sam Hrvat stalan 
I katolik smjeran, 

Kristu Kralju želim 
Uvijek ostat vjeran. 


Ivan Tutavac, seljački mladić Podgradina 

Hrvali u Rumuniskoj 


Naših državljana ima u rumunjskom Banatu oko 30 hiljada. 


Od toga je 20 hiljada Srba, a 10 hiljada Hrvata. Hrvate u Rumunj- | 


skoj treba da podijelimo na tri skupine: Šokce, Kečane i Krašovane. 
Šokci stanuju u Rekašu oko 50 kil. jugoistočno od Temišvara. Keča 
se nalazi oko 40 kil. sjeverozapadno od Temišvara, a Krašovani se 
nalaze na podnožju Karpata između malih i voćkama zasađenih 
brežuljaka. 


Šokci 


Šokaca ima samo u Rekašu. Ukupno ih ima 650. Kada su oni 
tamo došli ne zna se točno, ali iz župnog arhiva se vidi, da su oni 
tu već preko 200 godina. Svi su katolici i veliki Hrvati. 

Za vrijeme rata škola i crkva bile su potpuno u madžarskim 
rukama, a ljudi su bolje znali madžarski nego svoj materinski hr- 


vatski jezik. Ovo uostalom vrijedi i za Kečane i za Krašovane, jer 


su živjeli u istim prilikama. 


Kečani 


Kečani su potomci turopoljskih plemića. O njima je dosta na- 
pisao O. P. Vlašić u svojoj knjižici »Hrvati u Rumunjskoj«. Zato 
samo pripominjem, da ono, što su Dubrovčani i Dubrovnik za nas 
Hrvate, to su Kečani za Hrvate u Rumunjskoj. Oni su kulturno i 
ekonomski najjači od svih. Kuće su im gospodske, običaji lijepi, a 
iz njihova vladanja odiše duh plemenštine i otmjenosti. Dva dijela 
cjelokupnog imanja kečanske općine u njihovim su rukama, iako 
ih nema nego 350, a općina broji oko 2500 duša. Sagradili su sami 
vrlo lijepu crkvu u gotskom stilu, koja uistinu odgovara njihovoj 
kulturi i ekonomskom blagostanju. Dobri su i praktični katolici, a 
u njihovim žilama teče krv naših starih plemića. Najradikalniji su 
hrvatski nacijonalisti, a sve što je hrvatsko, to im je sveto. Naša 
je granica od Keče samo jedan kilometar na sjeveroistok prema 
mjestancu Kloriju. Vrlo žale, što ih je sudbina, kako oni kažu, za 
vlas odcijepila od matere zemlje. 


Krašovani 


Krašovana ima oko devet hiljada. Oni su u krajeve, koje da- 
nas nastavaju, došli iz Bosne, negdje svršetkom četrnaestog ili po- 


četkom petnaestog vijeka. Uklonili su se onima, koji su dolazili u ' 


Bosnu bježeći ispred Turaka, čim su oni počeli da pritišču Balkan. 
Sve do nazad malo vremena govorili su čistom ikavicom. Poslije 
rata, dok su krašovanski krajevi zajedno s istoimenom rijekom Ka- 
raš, bili pod Jugoslavijom, poprimili su samo u nekojim riječima 
ekavicu. U molitvi pak i u crkvenom pjevanju zadržali su ikavicu 
i u onim riječima, koje inače izgovaraju ekavicom. Ženska im je 


sira 


nošnja nešto po sredini između bosanske i dalmatinsko-zagorske 
ženske nošnje. Muška je nošnja nešto između hrvatsko-zagorske i 
karlovačke seoske narodne nošnje. Kod njih samih postoji usmena 
tradicija, da su došli iz Bosne preko Srbije. Što je najglavnije, oni 
se svi osjećaju Hrvatima i ponose se time. Svaki onaj, koji bi se 
usudio da dirne u tu njihovu hrvatsku svijest, onog časa bi izgu- 
bio njihovu naklonost, i smatrali bi ga svojim neprijateljem. Zato 
ih se duboko dojmila vijest ili bolje polemika od nazad nekoliko 
godina, kada su ih naša gospoda proglašivala katoličkim Srbima. 
Oni kažu: »Mi smo malen list velikog hrvatskog stabla, koji je olu- 
ja odnijela ovamo daleko od naše majke Hrvatske, ali mi jesmo i 
ostat ćemo Hrvati, kako smo to bili već kroz toliko stotina godina. 
Stoga mi molimo našu braću u domovini, da se sjete nas u duho- 
vnim i kulturnim potrebama«. Ovako je svršavala skoro svaka nji- 
hova nazdravica, što su ih izrekli O. P. Vlašiću i meni prigodom 
naših misija u Rumunjskoj. žu 


Kulturne prilike 


Da se odhrvaju mađaronstvu, a sada rumunizaciji, u svim na- 
šim mjestima osnovane su konfesionalne škole, koje je narod sam 
uzdržavao sve do pred malo godina. .Konvencijom između Jugo- 
slavije i Rumunjske postale su ove škole državne i dobile su naše 
učitelje. Ti naši učitelji vrlo lijepo rade s gospodom župnicima, da 
sačuvaju jezik, kulturne tekovine našeg naroda i da podignu u nji- 
ma hrvatsku narodnu svijest, koja jedina, uz vjeru, može da ih 
spasi od porumunjenja. Osobito lijepo rade naši učitelji u Kloko- 
tiću, Vodniku i Ravniku. Svim tim župama upravlja vrijedni i agil- 
ni župnik g. Milja Kurth. On je inače Nijemac, ali je u tri godine 
vrlo dobro naučio hrvatski. Svojim svećeničkim, kulturnim i soci- 
jalnim radom podigao je ovo mjesto, a osobito Klokotić na prvo 
mjesto između svih krašovanskih sela. »Tu je naša tvrđava i vjere 


.i hrvatstva«, kažu Krašovani iz drugih mjesta. Osnovao je također 


gospodarskoprosvjetnu zadrugu. Ona se, uz promicanje gospodar- 
siva brine još za crkvene proslave, pjevanje, predstave i uopće 
kulturne zabave. S gospodarske strane najviše zadruga radi oko ' 
osiguranja marve. To je jedina zadruga ove vrste među Hrvatima 
u Rumunjskoj, a koja je na čast g. župniku i od velike koristi sa- 


mom mjestu. U svim mjestima postoje hrvatske čitaonice, gdje se 
. ljudi skupljaju na čitanje, ali su u velikoj nestašici s našim knji- 


gama i novinama, pa većinom čitaju madžarske ili njemačke no- 
vine, što ih izdavaju madžarske i njemačke manjine u Rumunj- 
skoj. Naši su odviše slabi i brojčano maleni, da bi mogli izdavati 
nešto svoje. Mole stoga svu braću u Hrvatskoj, 'a osobito naša kul- 
turna i književna društva, Sv. Jeronima, Maticu Hrvatsku, da ih 
se sjete s kojom lijepom knjigom. Njima dobro dolaze stari kalen- 
dari i glasnici. U ovom smislu je društvo sv. Jeronima već nešto 
učinilo, ali interes svih nas za našu braću u Rumunjskoj treba da 
bude stalan, ako ne želimo, da se izgube u moru tuđinstva. 

Što je najgore, naši su učitelji poslani tamo bez ikakvog škol- 
skog materijala, i nitko se ne brine da im pomogne. Obećanja, koja 
su im dana, ostala su još uvijek samo obećanja... I oni mole, da 
ih se sjetimo starim početnicama, čitankama ili drugim knjigama. 
Ima slučajeva, da u cijelom razredu nema hrvatske početnice. Uči- 
telji se moraju mučiti pišući sve na ploču i učeći djecu s ploče. 
Kako je to drukčije uređeno kod madžarskih i njemačkih manjina, 
jer se ljudi brinu za svoje. 


Ekonomske prilike 


Već sam prije spomenuo, da Kečani ekonomski od svih stoje 
najbolje. Pojedini gazde imaju po više vagona pšenice i kukuruza. 
Bave se na veliko gojenjem svinja, peradi i goveda. Slične su pri- 
like i u Rekašu sa Šokcima. Oba ova mjesta nalaze se u bogatom 
i ravnom Banatu. Tu samo mlijeko i med teče prema našim krše- 
vitim krajevima Hercegovine, Dalmacije i Hrvatskog Primorja. 
Sasvim drukčije je s Krašovanima. Njihovo je zemljište brežulj- 
kasto. Zemlja većinom ilovača. Kukuruz i pšenica slabo uspijevaju. 
Jedino što dobro uspijeva jest krumpir i razno voće. Ljudi se zato 
bave ponajviše stočarstvom. Od stoke imaju najviše ovaca. Živo- 
tinja velikog zuba skoro da i nemaju. Od ovaca dobivaju i hranu 
i odijelo. Vrlo je lijepo kod njih razvijena domaća kožarska indu- 
strija. 

Njihovi kožnati kaputi i grudeži su tako lijepi i narodnim 
motivima ukrašeni, da ih je ljepota pogledati. Do novaca teško do- 
laze, jer nemaju što da prodaju. Porezi na zemljište (zemljarina) 
su dosta veliki, pa se često dogodi, da im se porezna uprava napla- 
ćuje na zemljištu u slučaju da ne mogu isplatiti porez u novcu. 
Ovo u stvari znači baciti ih na ulicu, jer u tvornicama je manjin- 
ski čovjek slabo viđen i teško ili bolje nikako ne dolazi do namje- 
štenja. Sada u zadnje vrijeme je malo bolje, ali je još uvijek te- 
ško. Isto vrijedi i za manjinsku inteligenciju. Prilike su danas takve, 
da nitko više ne može dobiti državne službe, ako nije pravi Ru- 
munj. Zato su Krašovani ostali bez inteligencije u pravom smislu 
riječi. Jedini inteligenat između njih je advokat Dr. Franjo Đu- 
ras. Između Kečana i Šokaca ima izobraženih ljudi, ali bez ikakve 
socijalne svrhe, već samo iz želje za naobrazbom. Iz svega se ovoga 
vidi, da su naši ljudi upućeni sami na se i teško će se ikada podići 
u onim krajevima, gdje su ekonomske prilike slabe. Prisutnost 
naših učitelja i njihov kulturni rad od neprocjenjive su vrijednosti 
za naše u Rumunjskoj i u ekonomskom pogledu. Svima nam je da- 
kle dužnost, da ih potpomognemo u njihovoj teškoj misiji u radu 
za našu braću. 


Obiteljski život 


Obitelj je na dosta visokom stupnju, a ipak ta sela od godine 
na godinu dosta opadaju. Još se najbolje drže siromašna krašovan- 
ska sela. Najglavniji razlog tom opadanju jest degeneracija. Ovo 

osobito vrijedi za Keču i Rekaš. U ovim mjestima su naši pomije- 
šani s Nijemcima i Madžarima. Da se održe, vjenčavaju se uvijek 
međusobno. Ali jer ih je malo, svi su u užim krvnim vezama. Vjen- 
čavaju se redovito u trećem, a često i u drugom koljenu. Rijetko 
kad u četvrtom ili petom, jer daljeg rodbinstva uopće nemaju, a 
od Krašovana su prilično udaljeni. Upravo srce puca čovjeku, kada 
se prošeće Kečom. Vidiš luksuzno uređene kuće s najmodernijim 
pokućstvom, siino bogatsvo i plodnost njihovih polja, a gotovo i 
ne vidiš djeteta. Jedno i nijedno po obitelji i to je sve! Obitelji s 
više djece prava su rijetkost. To su sretne obitelji, kažu oni, koje 
je Bog blagoslovio s djecom. Mnogi bi žrtvovali sve svoje imanje, 
da im Bog dade samo jedno dijete. Upravo plaču nekoji mladi pa- 
rovi videći se sasvim osamljeni bez nade, da će ikada imati za koga 
da rade. U zadnje su vrijeme počeli da se približuju Krašovanima, 
da se mladež upozna i uzme, pa da onda opet kroz ta sela proteče 
nova i svježa krv. Drugi i općeniti razlog opadanja je rano vjen- 
čavanje. Vjenčavaju se upravo djeca. Mladići obično imaju 17—18 
godina, a djevojke od. 15—18. Koja ima više od 18 godina, već je 
stara za udaju. Čovjek kada gleda te djevojke ili bolje djecu, a već 
se vjenčavaju ili su vjenčani, najrađe bi zaplakao. 


Posljedica toga jest, da su djeca blijeda, slaba, anemična. Žene 
su slabe, blijede, nerazvijene, kakve često ostanu kroz cijeli život. 
Naravno da takve majke ne mogu da imaju brojnu djecu. Prvim 
ili drugim porodom se izrode, navuku na se razne upale, srčanu i 
živčanu bolest. Obiteljska skrb, bračne i majčine dužnosti brzo ih 
istroše. Imaju 40 godina, a izgledaju kao starice od 60 godina. Mla- 
denci su djeca, kojima je još potrebna toplina, majčine ljubavi, 
briga i savjet očev, a ne da sami budu oci i majke. Ovo abnormal- 
no stanje nastupilo je poslije rata, i to s takvim okolnostima, da će 
se to teško izliječiti. Mladići naime u 18. godini moraju u premili- 
tarnu službu. Pokvarenost je danas svagdje velika, a pogotovo u 
Rumunjskoj, gdje gotovo i nema rimokatolika. Mnogi mladić, koji 
bi ušao u službu prije vjenčanja, pokvario bi se i navukao na se 
koju sramotnu bolest. Međutim oni, koji bi se vjenčali prije, iz lju- 
bavi prema svojoj mladoj ženi, čuvali bi se svakog nereda i dola- 
zili kući dobri i zdravi. To je prisililo roditelje, da mladež udome 
prije vremena. Na ovaj način stvorio se jedan običaj, koji ima dg- 
sta teških posljedica i za djecu i za roditelje. Što je najgore, ta mla- 
dež ne može još da shvati svu težinu bračnih dužnosti ni svetost 
obiteljske ljubavi, pa se događa da se, kao djeca, zavade i za ma- 
lenkost rastave. Sve se to zajedno svrši, kako oni kažu, u ciganskom 
braku, ili kako bismo to mi kazali, civilnim vjenčanjem ili javnim 
konkubinatom. Velik je to posao i muka za svećenike, koji moraju 
da duboko oru, ako hoće da iščupaju sav taj korak iz tih naših dra- 
gih mjesta. Naravno da su ovo samo iznimke. Općenito je obitelj- 
ski život miran, pun sućuti i vjernosti jednog prema drugomu. 

Uloga Crkve i vjere 


Prelistavajući arhiv najveće naše župe u Rumunjskoj u (Ca- 
rasovi) Krašovi naišao sam na jedan interesantan podatak od g. 
1420. Ostavio nam ga je nekoji franjevac misijonar, po svoj prilici 
Dalmatinac, koji je bio došao tamo preko Bosne, da propovijeda 
vjeru Kristovu. On piše: »U gornjem toku rijeke Karaša između 
brda i gustih šuma nalazi se nekoliko slavenskih naselja. Ona imaju 
potpuno uređenu svoju župu. Kada dođeš k njima, odmah te pitaju: 
»Tko te je poslao?« I ako te nije poslao rimski papa, nego Bizant 
ili koji drugi, ne će da te slušaju«. Iz ovoga se vidi, kako su oni 
već onda bili dobri katolici, odani zapadnoj Crkvi. Listajući dalje 
arhiv naišao sam na nekoliko mjesta, gdje se hvali kat. Crkva, papa 
i celibat svećenika. Iz svega ovoga se dade zaključiti, da su oni i 
Hrvati i katolici, i to neobično jaki, jer su kroz punih pet vjekova 
u moru bizantinizma, islamizma, bogumilstva, mađaronstva, znali 
sačuvati svoju vjeru i svoju narodnost. Tu istu ulogu igraju i da- 
nas vjera i Crkva među Hrvatima u Rumunjskoj. Najteže im je, što 
nemaju svećenika svoje krvi tamo od 1821. godine. Župni stan u 


Krašovi bio je stari franjevački samostan bosanske provincije. Naj- > 


prije su u Krašovi bili franjevci, a zatim, do spomenute godine, isu- 
sovci. Madžarskoj politici nije prijao rad naših svećenika, pa su 
bili najprije istjerani franjevci, a onda isusovci. Sve župe bile su 
dodijeljene madžarskim svećenicima. Sa svim tim u crkvama se 
uvijek molilo i pjevalo hrvatski. Madžarske su vlasti i to htjele za- 
priječiti, ali duhovna vlast to nije htjela dopustiti. Naprotiv, bi- 
skupi su silili, kao što i danas čine, svoje svećenike, da nauče hr- 
vatski, da mogu narod ispovijedati i propovijedati mu riječ Božju. 
Kada nigdje naši ljudi nisu mogli da javno progovore hrvatski, u 
crkvi bi se izjadali svomu Bogu u tihoj molitvi i zanosno mu pje- 
vali na svom milom hrvatskom jeziku. Da nije bilo crkve, već bi 
davno zamrla hrvatska riječ na njihovim usnama. Oni su mi više 
puta rekli: »Vjera nas je očuvala u prošlosti od svih naših nepri- 
jatelja, a čuva nas i danas, da se ne povlačimo uz najlaskavija 
obećanja. Crkva je simbol naše ljubavi prema dragom hrvatskom 
narodu«. Ne prođe nijedna crkvena funkcija, a da se u crkvi ne 
ore iz svih grla one mile crkvene i hrvatske pjesme: »Zdravo Djevo 
Kraljice Hrvata«, »Do nebesa nek se ori«. Župnici, iako nisu Hrvati, 
čine sve da u njima sačuvaju vjerski i nacijonalni duh. Oni su 
uvjereni, da kad ti ljudi prestanu biti Hrvati, da će izginuti u moru 
rumunjstva i da će prestati biti katolici. Znadu oni, da se bez na- 
cijonalnog osjećaja ne bi mogli odhrvati protukatoličkoj propagandi. 
Katolička Akcija 

Ugodno sam bio iznenađen, kada sam u svim tim župama na- 
šao organiziranu mladež prema tipu H. K. A. Najprvo su se u Ru- 
munjskoj organizirali Nijemci u »Jugendverein«. Tada su se orga- 
nizirali i Madžari. Videći župnici, da jedino pomoću organizirane 
mladeži mogu da preporode svoje župe, organizirali su i našu mla- 

-dež, premda ih to stoji puno truda, jer ne poznaju dobro jezika. U 
.svim našim mjestima postoje društva kat. mladića i kat. djevojaka. 


Ova su društva prikupila cvijet seoskih mladića i djevojaka. Djecu 
jednog i drugog spola pripravljaju za podmladak gore spomenutih 
društava. Muževi i žene nemaju svoga društva, ali zato muževi su- 
djeluju s mladićima, a mlađe žene s djevojkama. Tako su u stvari 
organizirane potpune župe. Drže svoje redovite mjesečne sastanke. 
Izvršuju, prema direktivama župnika, i svoje vjerske dužnosti. Pri- 
ređuju također kroz godinu po nekoliko zabava i uče hrvatske na- 
rodne i crkvene pjesme. Najteže im je bilo doći do dobrih pred- 


stava ili šala, ali sada su sva ta društva priključena centrali K. A. 
u Zagrebu, koja će ih u buduće opskrbljivati svim potrebnim ma- 


terijalom. Najbolje je mladež organizirana u Klokotiću, gdje se 


nalazi već spomenuti i revni župnik g. M. Kurth. On je, kako sam 


već prije spomenuo, u najljepšim odnošajima s našim učiteljima, 
koji s njime vrlo aktivno surađuju na podizanju našeg naroda i u 
vjerskom i u nacionalnom smislu. I u drugim mjestima bi naši uči- 
telji vrlo rado surađivali s gospodom župnicima, ali oni su ili odviše 


stari, pa ne shvaćaju moderne prilike ili pak ne znaju dovoljno hr- 


vatski. Nekoji od naših učitelja došli su u Rumunjsku malo liberalno 
nastrojeni, kao što su nažalost često naši učitelji, ali su uvidjeli, 
da je jedina vjera, koja je očuvala u prošlosti naš živalj, kao što 
ga i danas čuva. Shvatili su, da sami moraju prednjačiti dobrim 
primjerom i tijesno surađivati sa župnikom, ako hoće da postignu 
cilj, radi koga su od naše države poslani među rumunjske Hrvate. 
Kada će to shvatiti neki naši učitelji u Hrvatskoj, to sam Bog zna- 
de... Iz svega ovoga možemo zaključiti, da naša hrvatska katoli- 
čka sela u Rumunjskoj čeka bolja budućnost. Katolička akcija pre- 
porađa ih u vjeri naših pređa, a marljivim radom naših učitelja i 
gospode župnika podignut će se na viši stupanj kulture i ekonom- 
:skog blagostanja. 

Napisao sam ovo par riječi o našoj braći u Rumunjskoj s na- 
mjerom, da upoznam hrvatsku javnost s radom, životom, nevoljama 
i borbama naših s one strane naše istočne granice. Svi mi treba da 
:se s poštovanjem i ljubavlju sjećamo naših iseljenika, koje je borba 
života bacila daleko od mile nam hrvatske domovine. 

O. Blaž Štefanić 


Knojz selo 


Njihovi zvonki glasovi 
ljude ne straše, 

Bude na život i rad 
drugo selo naše. 


-U zoru pjevaju selom 
pjesmu uranka pijetli. 

Rađa se dan za gorama, 
počelo da se svijetli. 


Ivica Jurac 

Vjaa u Boga 


Mnogo i često naglašava se ovo geslo. Mnogo se o njemu 
piše, govori i razglaba. A kad se o nekom predmetu toliko pri- 
povijeda, mora da je on znamenit i važan. 


Mi smo o tom uvjereni, ali imade ljudi, koji takvim gesli- ' 


ma osporavaju svaku vrijednost. Ti ljudi zatvaraju oči, bilo: 
svijesno ili nesvijesno, ili pak navlače na oči obojene naočale, 
samo da ne vide pravo. Po zanimanju su obično neseljaci. Ljudi 
širih pogleda, koji hoće da vode. I na žalost njima to i uspijeva, 
samo teško narodu, koji ih slijedi. 

Kod nas, na sreću takvi ljudi nisu došli do jačeg izražaja. 
Stjepan Radić u svojoj dalekovidnosti ne samo da nije ospo- 
ravao vrijednost ovakvim geslima, već je upravo ovakvo geslo 
stavio na program svoga života, za svijetlo svome pokretu. 

Vjera u Boga prvi je dio njegova gesla. Malo riječi, ali pu- 
no značenje. Vjera u Boga, ta o tom bi se dale pisati, ai pišu se: 
debele knjige. Te tri riječi nisu iscrpli prošli vjekovi, niti će ih. 
obuhvatili buduća stoljeća. O tome su pisali mnogi, u zadnje vri- 
jeme i neki seljaci. 

U svakom takvom razlaganju našao sam nešto novo, vrije- 
dno da se pročita i zapamti. Ali vidio sam i to, da predmet nije 
još iscrpljen, da nije još obuhvaćen. Zato sam odlučio, da i ja 
nešto u tu svrhu pridonesem, 

Vjera u Boga, kako malen i sitan osjećam se, kad izgovaram 
te riječi. A pisati o njima, ja neuk, prost seljak, nije li to odviše 
smjelo — drsko? ... Ali ne, nije. 

Vladimir Nazor govori na jednom mjestu: »Bože, koji pu- 
sti, da vo te rukom, buba cikom slavi«. 

Zato ću i ja govoriti svojim duhom, svojim jezikom, onako, 
kako znam. 

»Vjerujem u jednoga Boga«, kako divno i. veličanstveno: 
odjekuje sa svečane Mise. 

'Tko je taj veličanstveni i svesilni Bog, u kojega vjerujem? 

On je Onaj, koji mi je dao razum, da Ga mogu spoznati, 
koji mi je dao oči, da Ga gledam u Njegovim djelima, koji mi 
je dao jezik, da Ga slavim, srce, da Ga ljubim. 

* Gdje je spoznanje u životinja, gdje im je govor, kakvo je 
njihovo srce? Kako li je u njih bezbojan, tup; prazan i besci- 
ljan pogled! 

Bože, treba da se bacim u prah pred Tobom. Treba da kri- 
knem bolno, da se skameni srce tigra, da zaplačem gorko, neka 
se kamenje gane, a sve nad današnjim čovjekom, koji hoće da 
bude životinja. 

Bože, u cvjetnim livadama našim i raskošno rascvjetanim 
krošnjama mi Te gledamo. U bistrini proljetnog obzorja, u sjaju 

sunca, u titraju zvijezda ukazuješ nam se, Gospode. U blijesku 


“munja, u glasu groma, mi vidimo i poznajemo silu Tvoju. 


Vjerujem u Boga, a to znači vjerujemo, da je od Njega 

sve, što imamo, što jesmo, što možemo. Sami po sebi nemamo 
baš ništa, jer mi ne potječemo od samih sebe. Iz toga slijedi, da 
Mu moramo biti zahvalni, da Ga moramo ljubiti. Ako ustreba 
i život svoj položiti za Nj. Jer što mu tada dajemo, ... ono što 
je i onako Njegovo. ' 
Vjera u Boga znači vjeru u sve istine, koje nam Bog ob- 
javljuje, po stvorovima svojim. 
, Vjera u Boga znači vjeru u sve ono, što nam je druga bo- 
žanska osoba objavila i što nas Crkva uči vjerovati. Govoriti o 
vjeri u Boga, a prezirati Crkvu i njezine poglavare znači hvaliti 
sunce, a udaljivati se od njegova sjaja i topline u mračan, zagu- 
šljiv i otrovan podrum. ' 

Ne može imati Boga za oca, tko nema Crkvu za majku. 

. Katolička Akcija je dobro uređena vojska, koja hoće da u 
ovim teškim vremenima omogući svim svojim članovima što 
dublje proživljavanje vjere u Boga. 

' Ljubite se među sobom rekao je Isus Krist. To je dakle 
vjera u Boga. Ne cijela vjera, to jesamo odsjev vjere. Isto ta- 
ko, kao što ni sunčane zrake nisu sunce, već njegov odsjev. 

' Vjera u Boga traži: Ljubi Gospodina Boga mišlju, riječju i 
djelom, a odraz je ovome u ljubavi prema bližnjemu. 

»O svakoj praznoj riječi dat će čovjek račun«. I »Budite 
savršeni, kao što je savršen vaš Otac nebeski«, govori Krist. To 

je mjerilo vjere, to je vjera u Boga. 


Franjo Perinić, Skomaš 


Prijatelju, zašto ne ideš u Skomašež 


. Prije nekoliko godina raširio je Sv. Otac Papa Pijo XI. Ka- 
toličku Akciju po cijelom kršćanskom svijetu. To je izvanstra- 
načka i izvanpolitička organizacija. Na čelu hrvatske Katoličke 
Akcije u našoj nadbiskupiji je sam preuzv. g. Dr. Alojzije Ste- 
pinac. Svaki stalež ima svoje staleško društvo, pa tako i mi se- 
ljački mladići imamo svoje društvo, koje se skraćeno zove hrv. 
Skom. Nažalost ima i takvih, koji su protivnici hrv. Skomaša. 
Jedni govore, da smo mi Skomaši protiv HSS., drugi govore, da 
smo »popovci« i slično. No mi se ne smijemo obazirati na ova- 
kve primjedbe. To svi dobro znamo, da je to prosta laž. Zato: 
ne klonimo duhom, kad čujemo ovakve klevete. Naprotiv, or- 
ganizirajmo se još jače! Pozivajmo i svoje drugove u naše or- 
ganizacije. No nažalost ima mnogo mladića, koji nikako ne će 
u Skom-aše. i 

Nedavno sam rekao jednom mladiću: 
»Prijatelju, zašto ti ne ideš u Skomaše?« 
Dobio sam ovaj odgovor: ' 
»Pa kaj bum tam, ja sem ne tak bedast, da bi tam svoju 
mladost potepal«. 
»Pa kako ti to misliš?« upitam ga. 
»Pa tak, kai bum to hodil na sastanke, kajti za mene su 
zabave«. ' z 
»Dobro, ja ti priznam, da si mlad, ali ti se možeš i u našem 
društvu zabavljati. Na sastancima ćeš čuti lijepa predavanja, 
govore, deklamacije i t. d., pa se možeš izvježbati.u govorništvu. 
Zatim društvo hrv. Skom priređuje igrokaze i akademije pro- 
svjetne i šaljive«. ' ' 
* Nato mi veli on: ' 
»Ah pusti me na miru, kajti ja morem i brez toga sega po- 
šteno živeti«. | 


Još sam mu s par riječi napomenuo od kolike je važnosti 


hrv. Skom. Ali uza sve moje nastojanje, on je ostao tvrdoglav. 

I doista pustio sam ga na miru. Uvidio sam, da je slabo od- 
gojen. Roditelji bi morali više pažnje posvetiti odgoju svoje 
djece. 

U današnje vrijeme od velike su :potrebe katoličke omla- 
dinske organizacije. Zato ne bi smjelo biti mladića, koji ne bi 
bio u društvu hrv. Skomaša. A mi, koji smo već organizirani, 
ne obazirajmo se ni na lijevo, ni na desno, već stupajmo hra- 
bro napred! Pobjeda je sigurno naša, jer je 

Bog s nama. 
Kraljić Antun 
Selnica, Međimurje 


Iz sela i grada 


U proljeće mirisno, kad se cvijećem obaspu bregovi i doli, 
kad buji život iz grudi zemlje i budi snagu u životu čovjeka, koji 
gazi to cvijeće, izlaze ljudi u rano jutro i gaze po toj rosnoj 
travi, stresaju zlatne kapljice s listića cvijeća. Potaru po koji 
cvijetak, a on to sve mučke podnosi, da nikomu ne kaže se 

U jedno ovakvo jutro uranio je kršan i jak mladić sa sela. 


Bistre mu se oči cakle, kao one kapljice rose na laticama cvi- 
jeća. Ali on ponosno gazi, kao da prkosi mirisu i travi, kao da 


mu je sve to dosadilo. Misli mu lete daleko, preko svega toga i 
traže i traže mir i sreću tamo negdje u Gradu. U Gradu, koji 
mu njegove sanje dočaravaju tako lijepo. I on se zaputi u Grad, 
da traži svoju sreću. »U Grad, u Grad, tamo je bolji život!« 


Zato on ostavlja cvijeće i proljeće, ostavlja svoje rodno selo. 

Sad on po danu radi u jednom tmurnom i prašnjavom ma- 
gazinu, bez sunca i svjetlosti, večeri i noći posvećuje novopro- 
nađenom izvoru radosti... u smrdljivim i zagušljivim gostio- 
nicama, u mračnim gradskim četvrtima... 


s: 


Tmuran je jesenski dan, pred samu noć crni oblaci prekrili 
su nebo, a oštre kapi jesenske kiše šibaju po gradskom pločniku. 
Noć već pomalo kao da prekriva okolinu nekim crnim, teškim 
krilima, i pritište sve jače i jače. U podrumskim gostionama pale 
se svijetla. Pjevaju neki glasovi, tek nalik na ljudske. Smijeh 
i hihot se čuje. Od vremena do vremena čuje se prasak čaše o 
zid uz gromoran smijeh i strašne kletve... Tu drugovi uživaju; 
iskorišćavaju mladost. Tu im je »smisao života«... 

Daleko od gostionica u jednoj drvenoj baraki, koja je prije 
bila pokrivena papirom za pokrivanje, sad vjetar raznosi po- 


 sljednje ostatke toga nekadašnjeg krova. Kroz šupljine te da- 


ščane barake čuje se teško disanje, disanje kojim čovjek diše 
samo jednom u životu — smrtni hropci;: Dok drugovi njegovi 


piju, vesele se i čaše razbijaju, mladić, koji je nedavno došao 


sa sela, prevrće se na golim daskama, ostavljen od svih onih, 
koji su se s njim veselili... Krupnije kapi kiše, što od vre- 
mena do vremena padaju s raspalog krova, izazivlju kod nje- 
ga sve češće i češće posljednje trzaje... Bore se bakcili tuber- 
kuloze s njegovim, nekad jakim ustrojem tijela. A u isto vri- 
jeme njegovu mladost, njegovu vedrinu i snagu kida zlokobna 
moć »drveta saznanja«... Prevrće mutnim očima, koje su ne- 
kad bile tako bistre, po mračnoj i mokroj svojoj izbi. Nikoga 
od svojih nema, da mu dadu čašu vode, da ugasi strašnu žeđu. 
Daleko su oni u selu i ne znadu za sudbinu »otpadnika«, »ski- 
tančine«. Nema tu srca, koje za nj kuca. A on se sprema, da 
preda zemlji još mladi svoj život. : Petar Tutavac 


Izgpnađujmo se w Ljude 


Opaža se u hrvatskom selu znatan kulturni napredak, koji 
je počeo poslije svjetskog rata prodirati kao proljetni vjetar u 
mutnu maglovitu sredinu sela, u kojoj je naše selo bilo skučeno, 
i počela je klijati prosvjeta u najudaljenijim predjelima Hrvat- 
ske. Narod je počeo mnogo čitati, a čitanjem upoznaje svijet i 
prilike u njemu, uviđa svoj položaj u velikoj zajednici čovje- 
čanstva, i prikuplja znanje o mnogim stvarima. Mnogi odlaze u 
grad, bilo da traže rad, bilo da odlaze u nauke i svaki donosi 
natrag u selo nešto novo, što se uhvatilo za njegovu dušu. Lju- 
dima se to svidjelo i oni su od toga svog čovjeka mnogo pri- 

“hvatili i počeli to isto upotrebljavati u svom životu. Nesumnjivo, 
.da su mnogo toga prihvatili što nije dobro, možda su prihvali 
najviše onoga što je zlo, ali sigurno je, da su prihvatili mnogo 
dobrih stvari. Uzmimo samo vladanje u društvu. Čovjek je mo- 
gao naučiti u gradu, da mora šutjeti kad drugi govore, da mora 
biti fin u odnošaju s drugima, da u društvu ne smije upotreblja- 
vati nepristojne riječi i kleti, i konačno da mora znati i popu- 
štati, a ne tjerati svoje do krvi. Svakako da mnogi to ne donese 
iz grada, nego se tamo nauči i mnogim zlim navikama, koje nije 
posjedovao prije svoga odlaska iz sela, ali mnogo seosko dijete 


imade u sebi ipak divnu sposobnost, da upija u svoju dušu ono, 


.što jedobro, a ono što je zlo odbacuje. 


Mnogo je pomogla proširenju prosvjete i današnja nastava 


u osnovnim školama, koja uči djecu o pristojnom vladanju, go- > 


vori im o mnogim današnjim tekovinama i tako obogaćuje nji- 
hovu spoznaju o svemu. 


U današnje hrvatsko selo počela je tek dolaziti prosvjeta, 
ali nije još potpuno ušla, a mora ući, pa zato moramo postaviti 
neke mreže prosuđivanja, kojom ćemo hvatati ono, što ulazi u 
naše selo pod imenom prosvjete, jer se često puta pod tim ime- 
nom skrivaju stvari koje su nekulturne, neprosvjetne. Jedno 
nam pitanje mora biti ono veliko rešeto, na kojem ćemo prore- 
šetati sve što nam dolazi ususret pod imenom prosvjete, a to 
“pitanje jest: »Koliko to meni koristi kao čovjeku, čovjeku koji 
želi zauzeti pravedan stav prema svemu« ; koliko će to mene 
-oplemeniti?« Što nam padne kroz rešeto toga pitanja, vratimo 
onome, koji nam je dao ili bolje, bacimo u ponor osude, da se 
pljeva iskorjeni iz ljudske sredine. 


U mladosti čovjek imade najveću naklonost da se zagrije za 
ono što opazi na drugome, da prihvaćaono što je za njega bilo 
dosad nepoznato, pa zato moramo vrlo dobro paziti, što ćemo 
prihvatiti od onog, koji nam se pričinja da više znade, nego mi. 
Prijeđimo potpuno u sitnice i na stvari, koje susrećemo, a mogu 
nam koristiti kod vanjske i nutarnje izgradnje do pravog čo- 
vjeka. 


Vanjska izgradnja jednog. mladića sastoji se u onome što 


.drugi mogu opaziti, a nutarnja je ona, koja se vrši u našoj nu- ' 


trinji, a koja se odražava i vrši upliv na našu vanjsku: izgradnju. 
Nutarnja izgradnja je potrebna da se prva dovrši, jer bez nje je 
vanjska izgradnja na pjeskovitom temelju. 


Nutarnja se izgradnja sastoji u staloženju svega neskla- 
dnog u našoj nutrinji, u potpunom obračunanju sa svima našim 
nazorima na svijet i život. Na pr. zauvijek izbiti iz duše sumnju, 
«da postoji neka viša sila, koja lebdi nad nama, da postoji Bog, 
da je katolička vjera prava, da se moramo držati onoga, što ona 

naučava, i to nam onda ostane kao mjerilo u svakom razgovoru: 
o vjerama, o Božanstvu i od toga ne smijemo odstupati. Zatim 
moramo odlučiti, da ćemo vječno braniti pravicu, pa bilo to ne- 
znam kako teško, da ćemo ljubiti istinu, i kad ćemo je uvijk pri- 
znavati i da ne ćemo odstupati od nje i kukavički drhtati pred 
njom. Ako nekome nešto obećamo, moramo to ispuniti. To će 
nam unijeti blaženo zatišje u dušu i naša će smirena nutrina 
tražiti ravnotežu s našim vladanjem i tako će eto unutarnja iz- 
gradnja utjecati na vanjsku izgradnju. 


Moramo nastojati u prvom redu kod. vanjske izgradnje da 
se ne ćemo praviti drukčijima nego što smo u duši, jer to bi zna- 
čilo farizejstvo, nego se moramo vladati onako, kakvi smo u du- 
ši. Vrlo lijepo je vidjeti na jednom seoskom mladiću ili dje- 
vojki, ako su fini sa svakim. Fini, ako je neko fin s njima, fini 
ako je neko grub i osoran prema njima. Teško je to, ali baš 
radi toga što je teško je uzvišeno i znak je neke duševne jakosti 
i plemenitosti. Ne ona takozvana gradska finoća, koja je ne- 
iskrena i nastavljena, nego prirodna finoća, koja izvire iz iz- 


. građene nutrije. Fin mladić i djevojka naći će načina za svaku 


priliku kako će se vladati pa došao on u grad među građane, ili 
bio među seljacima, i znati će svoje vladanje odrediti prema: 
mjestu na kome se nalazi. 

Fin mladić i djevojka ne će skrenuti razgovor na nedostojne 
stvari, ne će kleti, vikati i prepirati se, jer se njegova nutrinja 
opire tome. Da se može istrijebiti iz naše seoske sredine kletva, 
naša bi prosvjeta bila mnogo i mnogo viša. Imade naroda, koji 
kletvu smatraju toplomjerom prosvjete i to duševne prosvjete: 
jednog naroda. Kod nas se mnogo kune, znači da smo daleko 


“od duševne kulture. Psovač je krivac svoje domovine, jer sra- 


moti svoj narod. A zašto? Zato, jer nema snage, da sadržaj svoje 
svoje nutrinje zadrži u sebi, i time i svoje brojne drugove pso- 
vače pokazuje svijetu svoju domovinu zemljom duševnih sla- 
bića. Tko kune, nije fin, nije pristojan, nije izgrađen. Sličan je 
vjetrenjači, koju po volji okreće vjetar njihove duševne rasko- 
madanosti. Ako vidimo čovjeka u elegantnom odijelu, a čujemo 
da kune, i odmah se uvjerili da ne samo da nije fin, kako smo 
u prvi mah mislili sudeći po vanjštini, nego nam se zamjeri jače, 
nego da je priprosto obučen. Prema tome vidimo, da je kletva 
slična poderanosti i zapuštenosti. Ako pak naprotiv nađemo čo- 
vjeka priprosto odjevenog, ali finog, priči nam se kao da je odje- 
ven u grimiz i ukrašen zlatom. Dakle, finoća je slična zlatu, ona 
je zlatna vrijedna. 

Možemo. često puta vidjeti u nedjelju kod crkve takvog 
mladića ili djevojku gradski obučenog što se možda vratio kra- 
tko vrijeme među svoje. Smjesta ćemo znati što je donio iz 
grada. Ako upotrebljava nove kletve, nove nepristojne izraze, 
samo da se pokaže pred drugim u što većem svijetlu, ne samo 

da ga moramo žaliti, što nije fin, nego bi morali zaplakati nad 
njim, što je izgubio ono dobro što je ponio sobom u grad i na- 
srkao se zla u svijetu. Otišao je iz sela bogat u neukusnom odi- 
jelu, a vratio se sirota u lijepom, modernom. To je žalosno i vrlo, 
vrlo maleno, čovjeka silno ponizuje. 


Nastavimo zato široke mreže na sve ono što opazimo, do- 
bro zadržimo, zlo odbacimo i izgrađujmo se u prave ljude, koji 
će zauzeti svoje pravo mjesto u svijetu koje je dostojno čovjeka. 
Seoski mladić i djevojka moraju mnogo čitati, čitati dobre knji- 
.ge koje će ih oplemeniti. A kad smo plemeniti i kad smo se iz- 
gradili, ne može vrijedna stvar uzdrmati naš položaj u svijetu. 


Vinko Kos 


Psenično klasje. 


(Pjesma. po. priči) 


-U davnini davnoj to bijaše, 
.Kad Bog mili zemljom putovaše, 
Onda zemlja plodnija je bila, 
Bolji rod je ona donosila. 
Klasovi su u pšenice bili, 

.Da do zemlje oni su vili, 

Sve do vrha zrnje nanizano, 
Kamo biser bješe poredano. 
Ali ljudi usred svoje sreće 
Božji zakon poštivati neće. 
Božji darak brzo zaborave 

Pa visoko dižu svoje glave. 
Tako isto i onda je bilo 

Ali im se ljuto osvetilo. 
Jedna žena poljem je hodila 
Sa sobom je sinka svog vodila. 
.Polje bješe obraslo pšenicom 
Talase se ko more pjenicom. 
Hodala je žena preko polja 
.Njeno dijete haljine uprlja 
Od pšenice žena klas otkane 
Da očisti djetetu haljine. 
Dragi Bogo prođe baš onuda 
Pa se zgražo od golemog čuda 
Vidio je žena što uradi 
.Blagoslovom njegovim što radi. 
Bog se dragi na to naljutio 

Pa je ženi tako govorio: 
»Odsad zinje rodit ne će više 
Nit da poljem pšenica miriše, 
Ljudi nisu vrijedni Božjeg dara 
Pa neka ih strašno glad pokara.« 
Oni koji čuše ove riječi 
Frestraše se, da ih glad ne zgnječi, 
Pa su smjerno na koljena pali 
Gospodina molit Boga stali, 
Du bi barem nešto ostavio 

l da ne bi sve im uništio, 

Ako ni to zavrijedili nisu, 

Bar za one koji pravedni su. 

I Gesvodin smiluje se njima 
On oprosti dobar pravednima 

I ostavi ovo žita malo 
Al će dužno trudu ostat ralo 
Izobilja zemlja poznat ne će 

I to još. do ovog dana teče: 
Malo zrnja, a ostalo slama 
Mnogo muke, malo ploda nama. 
Cvako se vazda dogodilo 
Čovječanstvo kad se uzlobilo 
Mjesto da svi dobro Boga slave 
Oholo su digli svoje glave. 


Ivan Tutavac 


> 
. 
. 


Organizacijski vjesnik 


Društvima hrv. kat. seljačke 
ženske omladine 


Osim onih društava, što su doni- 


.jeli svoje izvještaje rada na prosla- 


vi dana Krista Kralja, neka su dru- 
štva poslala izvještaje. Ali vidim, da 
su neka društva upravo kao na umo- 
ru. Ne javljaju se: Zar ne rade u- 
opće? Znam, da neka godišnja doba 
zahtijevaju mnogo rada na polju, ali 
i zima nam je brzo na izmaku, a da 
nijednog izvještaja od njih ne pri- 
mismo. Čudi me. Jeste li imali ka- 
kve priredbe? Ima li vaše društvo 
često sastanke? Što radite na tim 
sastancima? Kad ste imale duhovne 
vježbe i koliko je članica prisustvo- 
valo? Javite nam se. Nije teško za- 
pamtiti adresu: Katolička Akcija 
Zagreb. 

Članice naših organizacija stupile 
su u svoje društvo s namjerom da 
za to društvo nešto učine. Čemu bi 
djevojka bila u tom društvu, čemu 
bi ona bila odgovorni član toga dru- 
štva, kad ne bi nastojala dati dru- 
štvu barem nešto, barem mali dio 
svoga rada? Naše članice moraju to 
imati u vidu. Moraju biti svijesne, 
da su ženski apostoli, moraju znati, 
da treba neumorno raditi na njivi 


-Božjoj. Bog nas je pozvao, da radi- 


mo na njegovom polju, i mi treba 
da iskoristimo dan »jer noć se pri- 
bližuje«. Nikada ne znamo kad bi ta 
noć mogla doći, ali ona je nemino- 
vna i onda će nas u sumraku zapi- 
tati: što smo radile, dok je bio dan? 
— Katolička djevojka, članica naše 
organizacije nastojat će da na sva- 
kom koraku učini nešto za svetu 
stvar i kad je noć zapita u sumra- 
ku, što je uradila, ne će se stidjeti 
pred sobom, dapače, ona će biti za- 
dovoljna i moći će priznati pred svo- 
jom savjesti, da je iskoristila vrije- 
me za spasenje svoje duše i duše 
drugih. 

Katolička djevojka će čitati svoje 
glasilo »Seljačku Omladinu«. Ona ne 
će, kad je primi, baciti u pozadinu, 
nego će na dušak sve pročitati i 


dati će drugima čitati. Ona će k to- 
me nastojati da i ona nešto slično 


napiše. 


Predsjednica Okružja SKOMK-e“ 


VIJESTI PODSAVEZA 
Osnutak interdijecezanskog 
Podsaveza 


Javljamo svim Skomovima širom. 
hrvatske domovine, da je predsje- 


odništvo biskupskih konferencija o- 


snovalo Podsavez hrvatskih katoli- 
čkih seljačkih omladinaca, i dekre- 
tom od 18. XII. 1938. imenovala za 
predsjednika Podsaveza Domagoja 
Ružičića, a za duhovnika vlč. g. Vi- 
lima Pernjaka. 

U odbor Podsaveza unišli su, 0- 
sim predsjednika D. Ružičića, kae 
podpredsjednik Ivo Žuvela, tajnik 
Ivan Zgorelec, blagajnik Mijo Ple- 
še. — Zagrebačko dijecezansko O- 
kružje zastupaju u Predstavničkom. 
odboru Podsaveza: predsjednik O- 
kružja Matej Tomac i tajnik Niko- 
la Jednačak, koji ujedno sačinjavaju 
Nadzorni odbor, Podsaveza. 


Ovim je konačno i naš pokret do- 
bio svoju nacijonalnu  interdijece-- 
zansku centralu. 


Svim Skomovima izvan zagre- 
“bačke nadbiskupije 


Upozoravamo sve Skomove izvam 
zagrebačke nadbiskupije, da prijave: 
svoja društva Podsavezu. U prijavi 
neka navedu ime i prezime duho- 
vnika, predsjednika i tajnika, kao i 
broj članova svoje organizacije. 


Osnivanje novih Okružja 


Kao prvu točku svog radnog pro-- 
grama za ovu godinu, uzeo je Pod-. 
savez osnivanje Okružja u svim bi- 
skupijama, gdje postoje naša dru- 
štva. Predsjednici i tajnici tih Okru- 
žja bit će ujedno članovi Predsta- 
vničkog odbora Podsaveza. 


Svaka biskupija, u kojoj postoje 
naša društva, mora imati Okružje, 
kao svoju dijecezansku centralu. Dok 

«se Okružja ne osnuju, Podsavez će 


direktno upravljati s društvima. Bog 
s nama! 


Podsavez hrvatskih katolički selja- 
čkih društava 


ZAGREB 
Kaptol 31 


Poslovne društvene knjige. 


Naši izaslanici, koji pohađaju dru- 
štva, opažaju u mnogim organizaci- 
jama jedan veliki nedostatak, a to 


.je pomanjkanje poslovnih društve- 


nih knjiga. Bez toga ne može dru- 
štvo napredovati. Urudžbeni zapi- 
snik, blagajnički dnevnik, članska 
knjiga, pa knjiga zapisnika odbor- 
skih sjednica i društvenih sastanaka, 
to su sve stvari koje su neophodno 
potrebite za svako društvo. Među- 
tim nije dovoljno samo imati te 
knjige, nego ih treba znati i voditi, 
i to uredno voditi. Izaslanici našega 
Okružja upućuju svakom prilikom 
članove u vođenje tih knjiga, pa se 
u tu svrhu održavaju i tečajevi. Pi- 
sane upute o svim tim stvarima na- 
laze se u »Priručniku za društva 
Katoličke Akcije«, pa će biti u inte- 
resu svakoga društva da ga sebi na- 
bavi. »Priručnik« kao i sve društvene 
poslovne knjige naručuju se kod 
Nadbiskupijske centrale K. A. Za- 
greb, Kaptol 31. 


Društveni tečajevi. 


Važno za svako društvo jest da 
drži tečajeve, jer riječ jače djeluje 
od slova. Tečajevi se sastoje od vi- 
še predavanja koja slijede jedno za 
drugim, a mogu trajati jedan ili vi- 
še dana. Najobičniji su i najpotre- 
bniji: organizacijsko-tehnički i soci- 
jalni tečajevi. 

U organizacijsko-tehničkim  teča- 
jevima se drže predavanja o organi- 
zaciji SKOM-a i SKOMK-e, napose 
o ciljevima tih organizacija, naravi 


njihovoj, o načinu rada u njima, e 
apostolatu; nadalje o osnivanju dru- 
štva, o odboru i pojedinim člano- 
vima odbora, o knjigovodstvu, o sje- 
dnicama, skupštinama, skupnim sa- 
stancima i odsjecima (sekcijama). 

Socijalni su tečajevi na kojima se 
drže socijalna predavanja, pa se ta- 
ko slušači upućuju u razumijevanje 
raznih socijalnih znanstvenih susta- 
va (sistema) i u razna socijalna (dru- 
štvena) pitanja. Na tim se predava- 
njima govori o liberalizmu, kapita- 
lizmu, socijalizmu i komunizmu, kr- 
šćanskom solidarizmu; nadalje o se- 
ljačkom, radničkom, obrtničkom pi- 
tanju. Osobita je zadaća tih tečaje- 
va da iz njih iziđu agitatori protiv 
komunizma i propagatori kršćanske 
ljubavi i pravde u ljudskom dru- 
štvu. 

Ima još i drugih tečajeva, kao te- 
čaj za pobornike, na kojem se drže 
predavanja za uzgoj onih izabranih, 
ponajboljih u društvima — predvo- 
dnika ili pobornika. Zatim mogu te- 
čajevi biti apogoletski (obrana vje- 
re), liturgijski (za razumijevanje 0o- 
breda i crkvenog života), književni 
(za pisanje i razumijevanje napisa- 
noga), povjesni, zemljopisni i sl. 


Radno kolo. 


Nema sumnje da rad u svakom 
društvu, pa tako i u društvima K. 
A. ovisi o agilnosti i požrtvovnosti 
pojedinih članova, jer svi nisu je- 
dnako ni sposobni ni marljivi. Ra- 
dno kolo je skup takvih pojedina- 
ca — pobornika — koji daju život 
i uvjetuju napredak društva. Zato 
je potrebno da se u svakom društvu 
izluče najbolji koji će se u tim ra- 
dnim kolima sastajati odgajati i pro- 
svjetljivati za pobornike. Preporuča 
se stoga svim društvima K. A. da 
osnuju svoje radno kolo, jer će samo 
tako moći društvo da radi i dalje 
osvaja. 

Tajnik Bisk. Okružja SKOM-a 


Pun je raj dobrih djela, a pakao dobrih volja. 
Nitko ne može cijelom svijetu kolača zamjesiti. 


Pošaljite dopise o svom nadu! 


Dopisinaših društava 


SKOMAŠI I SKOMAŠICE U 
KAMENSKOM 


U Kamenskom kraj Karlovca su 
osnovana gotovo sva društva Kato- 
ličke Akcije. Postoji društvo Kat. 
muževa, Katol. žena, Kat. djevojaka 
i mladića. U župi buji vjerski život, 
osjeća se kraj nekako preporođen u 
duhovnom pogledu. 


Osobito lijepo rade omladinska: 


društva Skomaši i Skomašice. Me- 
đu omladinom rade i svojim dobrim 
primjerom svijetle, pa je veselje vi- 
djeti njih u svom zajedničkom radu. 

Zaista se mogu hrvatska sela ra- 
dovati s ovakvom omladinom, a me- 
đu njih spada i Kamensko kraj Kar- 
lovca. 


Skomaši iz dKamonskog 


DOPIS IZ STENJEVCA 


U nedjelju 26. II. održao je Hrvat- 
ski »SKOM« zajedno sa »SKOM- 
kom«. komemoraciju za Sv. O. Pija 
XI. u Katoličkoj dvorani u Stenjev- 
cu. Tom prigodom je naraštajac To- 
mešić vrlo lijepo deklamirao jednu 
Kornerovu pjesmu u slavu velikom 
pokojniku. Tajnik Branko Krizma- 
nić održao je  iscrpljivo i uspjelo 
predavanje o životu i radu * Pija 
XI. 

Nakon komemoracije održani su 


zasebni sastanci »SKOM-a« i 
»SKOM-ke«. 


Sastanku »SKOM-ke« pribivale su 
iz Zagreba gđice: M. H., potpredsje- 
dnica Podsaveza i Draga Tambača, 
odbornica Podsaveza. Gđica M. H. 
održala je tom prigodom predavanje 
o organizacijskom životu. 

Na sastanku »SKOM-a« govorio je 
Domagoj Ružičić, predsjednik Pod- 
saveza: »Kakav treba biti Skomaš u 
privatnom i javnom životu.« 


Bog s nama! 


Za svakidašnji život 


O CIJEPLJENJU 


Liječnička je znanost postigla 
najveće uspjehe u borbi sa za- 
raznim bolestima. Nije tome da- 
vno, što su cijele pokrajine opu- 
stjele uslijed haranja zaraznih bo- 
lesti, kao što su: crne kozice, ku- 
ga, kolera, difterija itd. Danas to- 
ga više nema. Zarazne bolesti 
stegnute su pod strogu kontrolu. 
U čitavom se svijetu nastoji pre- 
dusresti širenju zaraznih bolesti 
pomoću cijepljenja. I kod nas je 
već davno uvedeno obvezatno ci- 
jepljenje protiv crnih kozica kod 
sve djece u prvoj i osmoj godini 
života, i nijednoj majci ne pada 
na pamet, da se buni protiv toga. 
U Madžarskoj je uvedeno obve- 
zatno cijepljenje protiv difterije 
kod djece u 2. i 8. godini života. U 
Francuskoj se cijepi sva dojenčad 
s takozvanim protuotrovom BCC 
protiv sušice. Svuda se udomaći- 
lo cijepljenje protiv tifusa naro- 
čito za vrijeme jačih zaraza. Ci- 
jepljenje protiv bjesnoće kod u- 
griza bijesnog psa, protiv tetanu- 
sa (bakcil od kojeg se dobije otro- 
vanje krvi) kod nečistih rana po- 
stalo je općim dobrom čitavoga 
kulturnoga svijeta. 

DriI. K. 


LIJEK ZA KAŠALJ 


Kašalj osobito je zimi česti gost, 
koji nam priprema mnogo neu- 
godnosti. Imade međutim jedan 
lijek, do kojega se na selu barem 
teško ne dođe, a to je med. Pozna- 
to je; da je med sakupljen iz mi- 
lijuna cvjetova od kojih su veći- 
nom svi ljekoviti, jedan za ovo, 
drugi za ono. Nikakvo čudo onda, 
ako je med tako ljekovit. Tko ka- 

šlje neka ga uživa. On ne samo 
što će spriječiti kašalj, nego će 
vas istodobno očuvati od mnogih 
drugih bolesti. Med raskužuje, či- 
sti, hladi i stvara povoljno stanje 
za dalnje liječenje. s 

Med sadrži u sebi eteričnog u- 
lja i mnogih drugih sastojina, ko- 
je donose olakšicu i koje nas u- 
miruju da možemo brže zaspati. 


Med je također kao i malinov: 


sok dobro sredstvo protiv jače 
temperature, a osobito kod djece 
koja kašlju. Med veoma povoljno 
djeluje na srce i na bubrege. Ali 
još pokraj svega toga med je izvr- 
sna i jaka hrana, koja ne opte- 
rećuje već snaži i jača naše tijelo. 


KAKO SE ČISTE MRLJE TIN- 
TE NA SAGOVIMA 


Ako se prolije tinta po sagu, 
nalij na to mjesto malo mlijeka, 
pa stavi bugačicu koju nekoliko 
puta mijenjaj, čim se napije mli- 
jeka i crnila. Mlijeko nalijevaj na 
mrlju dotle, doklegod bude i naj- 
manjeg traga  mrlji. Ne smiješ 
žaliti bugačice. 

Kad mrlja nestane, namoči ko- 
madić flanela u alkohol te natari 
dobro mjesto, gdje je bila mrlja. 


DA NE KLIJE LUK 
Da se spriječi klijanje luka, ne- 
ka se zdrave i čvrste glavice me- 
tnu u rijetke vrećice ili mrežice 
i stave u dim. Dim ne škodi ukusu 
luka, a drži luk nekoliko mjese- 
ci čvrstim i da ne klija. 


ČAĐA KAO GNOJIVO 
Dvadeset. dijelova zemlje i je- 
dan dio čađe daje odlično gnoji- 

vo, a uz to i goni svu gamad. 


/ 


Stranica općeg znanja 


AZIJA 


Azija je najveći dio svijeta. Ona 


je četiri i pol puta veća od Evrope. 
Nalazi se nama na istoku, a od nje 


nas dijeli na istoku dio Turske, koji 
se nalazi još u Evropi, a na sjevero- 
istoku Sibirija. Ona je vrlo gorovita 
u sredini, a sa strane se nalaze ve- 
like nizine, i prema tome je Azija u 
sredini slabo nastanjena, a okrajnje 
zemlje su obično prenapučene. Lje- 
ta su obično žarka, a zime vrlo stu- 
dene, u sjevernijim stranama, a u 
južnijim prevladava toplina. 

Azija imade 1.017 milijuna žitelja, 
među kojima se nalaze: tri rase: 
Mongoli, Sredozemci i Malajci. Mon- 
goli su na sjeveru i istoku, Sredo- 
zemci na jugozapadu, a po otocima 
na istoku Malajci. Preko polovice 
Azije nalazi se pod  gospodstvom 
Evrope. 

Azija se može podijeliti u tri gla- 
vna dijela i to: Prednju Aziju, Sre- 


dnju Aziju i Istočnu Aziju. 


Prednja Azija 


Prednjom se Azijom nazivlju zem- 
lje: Mala Azija, Armenija, Kavka- 
žija, Mezopotamija, Sirija i Palesti- 


ona, Arabija i Iran. To su obično 0o- 


veće zemlje koje se dijele na više 
država, a negdje je čitava zemlja 
samo jedna država. Malom Ažzi- 
jom sada vladaju Turci, a nekada 
su tamo stanovali Liđani, a kasnije 
Grci. Armenija je gorovito viso- 
čje i jednim dijelom vladaju Turci, 
drugim Perzijanci, a trećim Rusi. 
Kavkazija je još gorovitija od 
Armenije. U njoj se nalaze najljepše, 


ali i najdivljije gore na svijetu, u ko- 


jima žive slobodni, gorski narodi. U 
Kavkazu je domovina vinove loze. 
Kavkazija je u. sovjetskoj vlasti. 
Mezopotamija je sušna zemlja, 
ali je natapaju dvije plodne rijeke 
Eufrat i Tigris. Ona se nalazi u a- 
rapskoj vlasti, ali pod engleskim u- 
tjecajem. Glavni joj je grad Bagdad, 
koji je poznat kao grad nekadanje 
raskošnosti. Sirija je spojena s 
Palestinom ili svetom zemljom, 
kolijevkom kršćanstva. U tim zem- 


ljama prevladavaju Muslimani i vla- 


daju njima, ali pod engleskom za- 
štitom. Arabija je veliki polu- 
otok, gdje imade velikih pustinja, 
koje su siromašne vodom. Deve su 
tamo od velike koristi, jer mogu da 
trpe nestašicu vode. Njome vladaju 
Arapi. Iran se dijeli na tri dijela: 
na Perziju, koja je sedam puta 
veća od Jugoslavije, na Afgani- 
stam i Beludžistam. 


Srednja Azija 


Sjeverna i sjeverozapadna Azija 
pripada Sovjetima, a ostale zemlje 
srednje Azije pripadaju raznim azij- 
skim narodima. Rusima pripada ta- 
kozvana ruska središnja A- 
Zija i Sibirija. Ruska sre- 
dišnja Azija je puna velikih je- 
jera i stepa, a Sibirija je ne- 
pregledna nizina gdje u zimi vlada 
strašna zima, ali vrijeme je tamo 
vrlo stalno i prema tome ondje nema 
plućnih bolesti. Osim ovih dviju ze- 
malja nalazi se u srednjoj Aziji 
mnogo zemalja: Tibet kao najve- 
će visočje na zemlji, a Himalaja 
kao najplodnije gorje na svijetu, 
gdje se nalazi najviša gora na svi- 
jetu Mount Everest (8 kilome- 
tara, 8840 metara visoka!) Ispod tih 
najvećih visina na zemlji nalazi se 
veliki poluotok Indija, koja je vr- 
lo plodna i bogata rastlinama u do- 
linama, a u moru se nalazi mnogo 
otoka, koji su puni najrazličitijih 
plodina, koje mi dobivamo kao mi- 
rodije, od kojih je najznamenitiji o- 
tok Java. 


Istočna Azija 


U Istočnoj Aziji se nalazi Kitaj 
i Japan. Kitaj vroji preko 400 
milijuna žitelja, pa je prema tome 
najveća država na svijetu. Rodi u- 
glavnom riža, a goje također i svi- 
lenu bubu. Iza Afrike Kitaj je naj- 
toplija zemlja na svijetu. Japan se 
nalazi na otocima, i to je najdivnija 
zemlja na svijetu. Japanci su danas 


* najkultturniji narod čitave Azije, od- 


lični pomorci, a u zadnje su vrijeme 
napredovali u tehnici. Makar je Ja- 
pan tako malen po svome zemlji- 
šnom prostoru, ipak je velevlast. 

Ez širokog svijeta 


NJEMAČKA 


Makar Crkva u Njemačkoj ne mo- 
že i ne smije javno vršiti svoj apo- 
stolat i makar je sav odgoj u ruka- 
ma države i sva propagandna sred- 
stva šire nauk oprečan i kršćanskim 
nazorima i kršćanskom moralu, ipak 
vjerski život cvate kao nikada prije. 
To je rekao Ordinarij jedne bisku- 
pije u posebnoj izjavi. Župske vije- 
sti poručuju da 80%. vjernika pri- 
stupe mjesečnoj svetoj pričesti, vjer- 
nici su puni  požrtvovnosti; među 


svećenstvom i laicima iz dana u. 


dan postaju sve veće i snažnije ve- 
ze. Razumljivo je, da mnogo i pro- 
pada. Umnožavaju se otpadanja, o- 
sobito u nekim pokrajinama. Ipak 
toliko više zadivljuje novi, cvatući 
duhovni život. Kardinal Faulhaber 
je nedavno rekao, da usprkos žalo- 
snim prilikama ipak se sve više o- 
mladine posvećuje svećeničkom zva- 
nju. U Kolnu su konstatirali da je 
od 1931. god. broj bogoslova znatno 
narastao. Evo tih podataka: 


1981... 4539 
1952 6 ke 4864 
1988 +44 26 5116 
ih: na naa 5591 
1939: «bos 5788 


Dakle za pet godina je broj'na- 
rastao preko hiljade. To je nesumi- 
ljivo dobar znak. Ti mladi semina- 
riste ili bogoslovi su prava čuda. Za 
sveta se svoja zvanja pripremaju kao 
na mučeništvo. Njemačka se pokre- 
nula, da uzgoji novi, junački rod 
za Krista, koji će biti pripravan na 
sve žrtve i koje vedro očekuje. 


NOVO ČUDO U LURDU 


God. 1938. dne 3. rujna proglasi- 
lo se u lurdskom liječničkom uredu 
20-godišnju  protestanku  Cermanu 
Bristen potpuno zdravom. 

Ona je naime 4. rujna 1937. do- 
šla u Lurd neizlječivo bolesna. Pala 
je jednom zgodom i teško se ozlije- 
dila. Rana se nije mogla nikako za- 
cijeliti. Dobila je uz to upaljenje po- 
rebrice, a iza toga i sušicu u donjem 
dijelu tijela i na bubrezima. Lije- 
čnik joj je napisao: »Prognoza je 
točna. Bolest je neizlječiva i bole- 
snica će umrijeti za kratko vrijeme«. 

U Lurdu je sasvim ozdravila. Te 


su potvrdili liječnici 1938. 3. rujna, 
kad su je nakon godinu dana pregle- 


dali. Novi dokaz da Bog postoji, i da 


je naša vjera prava! 


PROTUKOMUNISTIČKI PAKT 


U mjesecu siječnju načinjen je 
protikomunistički pakt, u kojem su 
zastupane ove države: Njemačka, I- 
talija i Japan. Kasnije je pristupila 
i Madžarska. 

Taj pakt imade zadatak, da očuva 
čovječanstvo od jednog pokreta, od 
bujice koja bi htjela svojom naukom 
razoriti sve što je plemenito i lijepo, 
srušiti kulturu i uspostaviti. crveni. 
raj na svijetu. 

NEKA UŠSUTE SUPLJE 
GLAVE! 


Često puta se čuje i na selu kako 


po koji seoski mudrac nabraja svoje: 


mudre dokaze da Boga nema. Nje- 
mu bi se moralo ovo pročitati: Oko 
tristotine učenjaka se broji, koji su 
poznati cijelim svijetom i gotovo: 
95% od njih je vjerovalo u Boga, a 
mnogo od njih bilo je i pravih ka- 
tolika. Veliki učenjak zvijezdozna- 
nac Newton svaki je puta otkrio 
glavu kad je čitao ime Božje. Veliki 
fizičar Volta bio je dobar i uvjeren 
katolik. Tvrdio je, da je njegovo: 
vjersko uvjerenje plod njegovog is- 
traživanja i da svaka duša, koju ne 
iskvariše opačine i strast mora da 
zavoli i prigrli vjeru. 


Osnivač elektrotehnike Ampčre bio- 


je u početku nemaran prema: vjeri, 
a kasnije je postao vjeran i pobožan 
i to baš u vrijeme svojih najvećih 
otkrića. 

Glasoviti J. Platean bio je uvjere- 
ni katolik, pa je rekao o vjeri: 


»Ona je nebeski melem moralnim. 


i fizičkim patnjama. Zločin suprot 
čovječanstvu počinja onaj, koji na- 
stoji da je otme nevoljniku ovdje na 
zemlji«. 


To pročitajte seoskim mudracima,. 


pa će se možda još jače trzati da vas 
uvjere da ne vjeruju. Onaj koji naj- 
više niječe Boga, najviše vjeruje u 
Njega, jer ga se boji i želio bi da 
sa nema, jer kad ga ne bi bilo ne 
hi se ga morao bojati i nijekati ga. 


Razne zanimljivosti 


SASTAV ČOVJEČJEG TIJELA 


Ako čovjek promotri mudrost Bo- 
žju u stvaranju čovječjeg tijela, mo- 
ra uskliknuti od začuđenja. Samo 
:savršenstvo jednog oka ili uha! Kako 
može čovjek vidjeti i čuti? Zatim 
kucanje srca. Imade mnogo zanim- 
ljivosti na našem tijelu, za mnoge 
znamo, za mnoge ne znamo. Eto na 
pr. što zrianost kaže iz čega se sa- 
stoji čovječje. tijelo. Sastavljeno je 
od šestnaest elemenata i to od: ki- 
sika, dušika, vodika, ugljika, klora, 
fluora, željeza, fosfora, kalcija, kali- 
ja, magnezija, mangana, natrija, 
sumpora, silicija i joda. Iz tih ele- 
menata bi se dobilo 10 kg ugljena, 
1000 kokošjih jaja, 65 omota olovaka, 
7 potkova, 800.000 žigica, a moglo 
bi se otrovati 500 ljudi, masti bi se 
«dobilo za 60 svijeća, soli 20 žlica i 
40 litara vode. : 

To je samo jedna od tih zanimlji- 
vosti, a imade ih još nebrojeno vi- 


še, za koje još ljudi ne znaju. Ako, 
je samo jedan čovjek tako mudro 
:stvoren, koliko je bilo potrebno mu- 


drosti za nebrojene ljude, koji se 
svi među sobom razlikuju, i nema 
gotovo jednakog čovjeka na svijetu 
koji je jednak drugome. 


BRZINA I SAVRŠENSTVO 
TEHNIKE 


Naše doba je doba tehnike, doba 
strojeva. Stroj je čovjeka odgurnuo 
iz radionica, jer stroj brže radi od 
čovjeka, on je uzdržljiviji i jači od 
njega. Evo jednog primjera brzine i 
savršenstva tehnike. pi 

Ravnatelj neke tvornice u Njema- 
čkoj naručuje ujutro iz šume drva 
iz kojih će se praviti papir. U 7.35 
sati je drvo posječeno, a u 9.34 sati 
već je izlazio iz stroja fini, bijeli 
papir. Taj papir je dao odvesti au- 
tom u tiskaru koja je bila udaljena 
4 kilometra, i u 11 sati prije podne 
su već kolporteri (ljudi koji po gra- 
du raznašaju i prodavaju novine) 
prodavali časopis iz onog papira. Da- 
kle ujutro je bilo drvo, a o podne 
novine! 


Malo veselja i šale 


KRIŠTOF KOLUMBO 


Prije svršetka škole kaže učitelj 
«đacima: 

— Djeco, sutra ćemo govoriti o 
Krištofu Kolumbu i svaki neka do- 
nese jedno jaje, da ćemo moći sebi 
što zornije predočiti put oko svi- 
jeta. : 

Drugi dan zbilja donese svako di- 
jete po jedno jaje, samo mali Fran- 
eek nije, pa se opravdavao učitelju: 

—- Molim, ja nisam mogao donijeti 
jaje. 

— Zašto? — upita ga strogo uči- 
telj. . 

— Jer nemamo kokoši, plačućim 
je glasora odgovorio dječak. 

— Francek, Francek, pa mogao si 
donijeti i sir, utješio ga učitelj. 


CIGO I SEDLO 


Došao Cigo sa svojim kljusetom de 
radionice seljačkog remenara te re- 
če: »Daj mi, gazda, sedlo za konja!« 
— »Zašto? Ne dam bez novaca!« — 
»Ako mi ne daš, napravit ću, što 
sam naumio!« reče Cigo... Gazda 
se prestraši i pokloni mu sedlo. A 
zatim ga upita: »A sad mi kaži, što 
si bio naumio učiniti?« — Cigo od- 
govori: »Da mi nisi dao sedlo, bio 
sam naumio da bez njega pođem 
dalje!« 

bj 


POSLJEDICE 
Profesor higijene (nauke o zdra- 
vlju) tumačio je đacima što je tifus: 
— Tifus je teška bolest, od koje 


ili umreš ili postaneš lud. I ja sam 
jednom prebolio tifus. 

IVPDI OPASI 


(Zagonetke) 


Ispunjalka (Mijat Crnko) Kriptogram (Mijat Crnko) 


S : : nije java a 
: S : kukac Broj Ime i prezime 
Hou dio lica j 

S S | 1 Karlo _Cizmanić 
S E muško ime 
S s 2 Anlun Ivakić 

A 5 međunarodni 
/ k 3 Pribislavić Nikola 

znak za pomoć 
4 Rličić Ilija 


Posjetnice 


Milanu E. Tirš, uč. I. 


To je ugao iz računske knjige nekog 
Dalj—Osek | 


krije. Pogodite što? 


U ovoj se posjetnici krije po- 
ruka svima čitateljima ,,S. O.“ 


Koja se imena gradova kriju u ovim imenima: 


Ivica N. Korp Ico — Iva Virt J. Levo Rab: 


»Seljačka Omladina« izlazi jedamput mjesečno. Stoji godišnje: 
za seljake 24 din, za ostale 36 din, a za inozemstvo 60 din. List 
izdaje: Biskupijsko Okružje Hrvatske Seljačke Katoličke Omla- 
dine u Zagrebu, Kaptol 31. — Urednik Vinko Kos, Nadbiskup- 
ski dvor, Kaptol 31, odgovorni urednik Luka Perinić, Tratinska 
48. Tiska Biskupijska tiskara u Đakovu. Narudžbe i rukopisi 
šalju se na »Seljačku Omladinu«, Zagreb, Kaptol 31, Nadbi- 
skupski dvor. 
Naš ček. račun je broj 31.168. 


trgovca. Ali se medju ovim imenima nešto. 


Obraćam se na bivše suradnike 
»Seljačke Omladine« da nas ne za- 
borave niti u drugom godištu. Bi- 
lo je među njima nekih koji su 
zaslužili zbilja da ih se pohvali. 
Njihova je suradnja bila na visini 
i g. urednik nije morao potrošiti 
čitavo Jadransko more crvene tinte, 
dok je ispravljao njihove radove. 
Jednom seoskom mladiću i djevojci 
može biti na ponos, ako je njihovo 
ime štampano u kojim novinama ili 
u kojem listu. To je znak njihovog 
talenta, to je znak da oni posjedu- 
ju neke sposobnosti, koje nije maj- 
čica priroda svima jednako podi- 
jelila. Nekada se smatralo nemogu- 
ćim da jedan seljak ili radnik mo- 
že nešto napisati, a niti je zbilja 
iko pisao u tim staležima. Mislilo 
se, da seljaci i radnici moraju sa- 
mo raditi, a pero da nije za njih. 
Međutim u novije vrijeme pojavile 
su se velike zvijezde upravo iz tih 
staleža. Bila je velika novost, kada 
je madžarski seljak Pal Szabo iz- 
dao svoj roman iz seljačkog života 
»Ljudi«. Čitao sam mnogo djela o 
selu, ali tako uvjerljivu knjigu ni- 
sam još čitao Razumljivo, o selu 
može pisati najlakše upravo seljak, 
jer jedini on pozna njegovu dušu. 


Proslavio se i belgijski pjesnik 
Francis Andre, koji je pjevao divne 
pjesme iz seljačkog života. Opjeva- 
vao je crvene makove među zlat- 
nim žitom, pjevao je o brazdama 
što se puše na proljetnom suncu, 
pjevao je tople pjesme svojoj život- 
noj družici. I postao je glasovit, 
danas se znade za njega i preko 
granica njegove domovine. 


Kod nas Hrvata se također vrlo 
lijepo proširila seljačka književnost, 
i mi imademo mnogo poznatih ime- 
na kao: Mijo Stuparić, Pavlek Mi- 
škina, Mara Matočec, Novosel i 
mnogi drugi. Napisali su nešto, po- 
slali uredništvima, pronašlo se da 
su talentirani, bilo im je štampa- 
no, i danas su seljački književnici. 


Nesumljivo da se u mnogom od 
vas krije možda i veliki književni 
talenat, ali vi niste pokušali i taj 
vaš talenat nije otkriven. Zato tre- 
ba pokušati. Pitat ćete: O čemu da 
pišemo. Jedan talenat će uvijek na- 
ći stvar o kojoj će pisati. Razum- 


ljivo, da ne možete pisati naučne 
rasprave o zvijezdama, o sastavu 
sunca i mjeseca, kad to ne pozna- 
te. Ali znate mnogo toga reći o o- 
nome što vas okružuje, u čemu ži- 
vite. Možete pisati u obliku priče, 
novele, možete pisati u obliku ra- 
sprave, možete pisati pjesme. Ima- 
de nekoliko. mladića među vama, 
koji znadu vrlo dobro naći pred- 
met o čemu će pisati, i znadu do- 
bro kada pišu poučni članak, kada 
zabavni članak, a kada pjesme. 
Na pr. 


ANTUN KRALJIĆ, iz Selnice u 
Međimurju, piše vrlo sažete i za- 
nimljive članke za život jednog seo- 
skog mladića, a znade upravo u- 
mjetnički napisati crticu i pripovi- 
jest. Pjesme su mu također vrlo 
dobre, makar se za pisanje pjesa- 
ma zahtjeva mnogo toga. 


GABRIJEL KOSAC, piše odlične 
članke i novele, imade jezgrovit na- 
čin izražavanja svojih misli, a i je- 
zik mu je zvonak i svjež. 


IVAN I PETAR TUTAVAC, je- 
dan i drugi su talentirani pisci, ko- 
ji vrlo mnogo obećavaju. 


FRANJO PERINIĆ, piše uspjele 
novele i pametne članke. 


SLAVAN LALIĆ se odlikuje kao 
najsnažniji i najbolji pjesnik, koji 
se javljao u »Seljačkoj Omladini«. 


Moramo spomenuti i istaknuti i 
neke druge kao PAVLA BOGOVI- 
ĆA i STJEPANA ŠOŠTARIĆA, ko- 
ji su također napisali uspjelih 
stvari. 


Ovi neka ne sustanu, nego neka 
nastave svoj rad. Uz »Seljačku O- 
mladinu« moći će se izvježbati i 
usavršiti, a ja ću nastojati svim si- 
lama oko toga, i zato ću uvesti stal- 
nu ocjenu svih poslanih radova. 
Moramo pokazati, da hrvatsko selo 
i njegova omladina imade i ljudi 
od pera! 


Jz naše upnave 


Evo nas i s drugim brojem * 


»Seljačke Omlacine«. Oni koji 
su primili prvi broj jamačno 
su opazili neku razliku izme- 
đu toga broja i prijašnjih bro- 
jeva. Naša draga »Seljačka O- 
mladina« izašla je ove godine u 


novom ruhu i sigurno će se 


veoma svidjeti našim pretplat- 


nicima. Ali bit će naš list još 


ljepši u buduće, ne samo vanj- 


skom opremom, nego i samim. 


sadržajem. Mnogi su nas pita- 
li, kada je izišao prvi ovogodi- 
šnji broj, kolika je pretplata 
listu, a kada smo im rekli ko- 
liko iznaša pretplata, nisu go- 
tovo vjerovali da tako jeftino 
možemo dati ovakav lijepo o- 
premljeni list, I zaista to je ci- 
jena, koju smo najnižu uopće 
mogli dati. Kada bi svi naši 
pretplatnici uredno plaćali svo- 
ju pretplatu, onda bi istom 
mogli nekako s time podmiriti 
sve troškove oko izdavanja na- 
šega časopisa. Prvi broj je ti- 
skan i treba ga odmah platiti, 
jer tiskara ne čeka. Zato upra- 
va mora voditi tešku brigu, ka- 
ko će doći do potrebite svote 
za isplatu troškova. A taj po- 
sao nije lagan. U tom eto po- 
slu treba da naši pretplatnici 
savjesno i svim marom sudje- 
luju. Tu nema oklijevanja, ne- 
go se mora odmah pristupiti 
poslu. 


U prvom smo broju poslali 
čekove, pa molimo naše pret- 
platnike da taj ček ne zabace, 
nego neka ispune na _ njemu 
dužnu svotu i odmah pošalju. 
Što više ne samo dug za do 
sada izašle brojeve, nego i pret- 
platu za cijelu ovu godinu. Ta- 


ko će se svaki riješiti i duga 
i brige oko pretplate za cijelu 
godinu, 
mnogo pomoći. S 


SKOMAŠI, SKOMAŠICE! | 


O vama i jedino o vama o- 
visi hoćemo li naprijed ili će- 
mo na putu sustati. Neka ni- 
tko ne misli da »Seljačka O- 
mladina« može i bez njega 
izlaziti. Ne! Svaki pojedini je 
pozvan da što više doprinese 
za raširenje našega jedinoga 
hrvatskog katoličkog omladin- 
skog lista. Budite apostoli 
štampe i širite našu »Seljačku 
Omladinu« i među one seoske 
mladiće i djevojke, koji nisu 
članovi naših organizacija, jer 
je i to jedan put, kojim ćete 
ih privući k sebi u svoja dru- 
štva. + 

UPRAVA 

»SELJAČKE OMLADINE«. 


ŠeLjite. pretplatu 


Iza 


»Sebjačku Omla- 
eda 


a nama će osobito 


